Athan-ology: Ιατρική Αστρολογία για Αρχάριους\nΗ Ιατρική Αστρολογία είναι ένας συναρπαστικός και διαχρονικός αρχαίος κλάδος μάθησης, του οποίου η σημασία χάθηκε με την επικράτηση της αλλοπαθητικής σύγχρονης ιατρικής, η οποία βασίζεται στα χημικά φάρμακα. Όλοι σχεδόν γνωρίζουν το ηλιακό τους ζώδιο από την ημερομηνία γέννησής τους, αλλά πολλοί λίγοι τα υπόλοιπα δεδομένα που αντιστοιχούν σε κάθε ζώδιο: στοιχεία της φυσιογνωμίας και του χαρακτήρα, κατάλληλη διατροφή, συνιστώμενα μέτρα υγιεινής, τακτικές πρόληψης για διατήρηση ή ανάκτηση μιας καλής υγείας.\nΔύο από τις αρχαιότερες ιστορικά επιστήμες της ανθρωπότητας είναι η αστρολογία και η βοτανολογία. Σε ένα σπάνιο βιβλίο που ανακαλύφθηκε στα αγγλικά αρχεία της ιατρικής αστρολογίας αναφέρεται ότι ακόμη και μέχρι τις αρχές του 18ου αιώνα, όσοι ήθελαν να ασκήσουν το επάγγελμα του γιατρού, είτε στη Αγγλία, είτε και σε άλλες χώρες της Ευρώπης, ήταν υποχρεωμένοι να περάσουν επιτυχώς εξετάσεις στην αστρολογία. Εάν διαπιστωνόταν ότι οι γνώσεις τους στην ιατρική αστρολογία ήταν ελλιπείς, θεωρούνταν ότι δεν διέθεταν επαρκή προσόντα για την άσκηση της ιατρικής!\nΗ χρησιμότητα της ιατρικής αστρολογίας σήμερα δεν αφορά μόνο τους γιατρούς. Χάρη στους ηλεκτρονικούς υπολογιστές και την επιστήμη της αστρονομίας, εκείνοι που στρέφουν το ενδιαφέρον τους στην απόκτηση μεγαλύτερης κατανόησης της ιατρικής αστρολογίας και των εφαρμογών της στην καθημερινή ζωή, έχουν στα χέρια τους ένα πολύτιμο εργαλείο άντλησης μοναδικών πληροφοριών για τον εαυτό τους και τους άλλους. Ο σκοπός της ιατρικής αστρολογίας είναι ο εντοπισμός και η πρόληψη διαφόρων προβληματικών καταστάσεων και διαταραχών.\nΌπως ακριβώς ένας γιατρός συμβουλεύεται μια ανάλυση αίματος για να έχει μια πληρέστερη κατανόηση της κατάστασης του ασθενούς, βάσει της οποίας θα κάνει την διάγνωσή του, έτσι και ο ειδικευμένος στην ιατρική αστρολογία εξετάζει τον γενέθλιο χάρτη του ατόμου, για να αποκτήσει μια εξίσου βαθύτερη κατανόηση. Το ωροσκόπιο δεν αποτελεί διαγνωστικό μέσο, αλλά χρησιμεύει στο να κατανοήσουμε καλύτερα το εκ γενετής δυναμικό υγείας του κάθε ατόμου και αν αυτό είναι επαρκές ή όχι, τα αποθέματα θεραπείας μέσα σε έναν οργανισμό, την κατάσταση του μεταβολισμού (εάν είναι κανονικός, γρήγορος ή νωθρός) καθώς και την προδιάθεση για εκδήλωση συγκεκριμένων ασθενειών. Το γενέθλιο ωροσκόπιο, λοιπόν, παρέχει μια βασική κατανόηση της γενικής κατάστασης υγείας του ατόμου, αλλά πρέπει να ληφθούν υπόψη και οι παράγοντες που τροποποιούν αυτή την εικόνα, οπως η κληρονομικότητα, η περίοδος της παιδικής ηλικίας, καθώς και το περιβάλλον (καιρικές συνθήκες, κλίματικές συνθήκες, έκθεση σε ακτινοβολία, τοξικά απόβλητα, διάφορα ατυχήματα, κλπ). Ακόμα, παρέχει πληροφορίες για την γενική ψυχική κατάσταση του ατόμου καθώς και για το ενδεχόμενο ύπαρξης ψυχοσωματικών ασθενειών. Επιπλέον, σύμφωνα με τις ινδουϊστικές και θιβετιανές σχετικές διδασκαλίες, το ωροσκόπιο μπορεί να μας δείξει το ενυπάρχον δυναμικό από προηγούμενες ζωές καθώς και αν οι συνέπειες διαφόρων γεγονότων από τις ζωές αυτές έχουν περάσει και σε αυτήν την ενσάρκωση του ατόμου.\nΥπάρχουν πάρα πολλά είδη αστρολογίας και ο καθένας είναι ελεύθερος να επιλέξει το είδος εκείνο από το οποίο μπορεί να αποκομίσει το μεγαλύτερο όφελος. Η Αστρολογία Πρόβλεψης ασχολείται με τις εγκόσμιες υποθέσεις μας, όπως τον χρονικό προσδιορισμό των διαφόρων γεγονότων, την πρόβλεψη χρηματικών κερδών ή απωλειών, την πλέον κατάλληλη στιγμή για να ξεκινήσουμε ή να τελειώσουμε μια οποιαδήποτε εργασία, ασχολία κλπ, και διάφορα άλλα παρόμοια. Η Αστρολογία Κρίσεως ασχολείται με το πώς η θέση των διαφόρων πλανητών επηρεάζει ολόκληρους πληθυσμούς. Λέγεται ότι ο πρόεδρος Ρούζβελτ χρησιμοποιούσε αυτόν τον κλάδο της Αστρολογίας. Η Αστρομετεωρολογία έχει ως αντικείμενο την πρόβλεψη του καιρού και οι άνθρωποι την χρησιμοποιούσαν από τις απαρχές της ιστορίας τους. Ακόμη και σήμερα γίνεται αναφορά σε αυτήν στο ετήσιο αστρονομικό ημερολόγιο. Σε αυτό το άρθρο, φυσικά, αντικείμενό μας είναι η Ιατρική Αστρολογία.\nΟρισμένες φορές μπορεί να αντιμετωπίζετε κάποιο πρόβλημα ή να εκδηλώνετε ασυνήθιστα συμπτώματα, χωρίς να μπορείτε να τα επισημάνετε με την πρώτη ματιά ούτε στον χάρτη του ωροσκοπίου σας, ούτε στην παρούσα ανάλυση. Ωστόσο, θα μπορέσετε σε γενικές γραμμές να ανακαλύψετε την αιτία της διαταραχής. Για παράδειγμα, μπορεί κάποιος να αρχίζει να έχει πόνους στις αρθρώσεις. Ένας ομοιοπαθητικός γιατρός θα απέδιδε ένα τέτοιο σύμπτωμα σε ρευματισμούς ή αρθριτικά. Ο χάρτης δείχνει ότι ο Κρόνος είναι στον Ζυγό, πράγμα που δηλώνει αργή λειτουργία των νεφρών και κατά συνέπεια αργούς ρυθμούς καθαρισμού του αίματος από τις τοξίνες. Οι πόνοι των αρθρώσεων έρχονται και φεύγουν ανάλογα με την διατροφή και τον τρόπο ζωής του ατόμου: αν τηρεί μια περίοδο νηστείας, ή αν φιλτράρει το νερό που πίνει, οι πόνοι μειώνονται ή και εξαφανίζονται, αν όμως είναι μια εορταστική περίοδος, οπότε η διατροφή του θα είναι πλούσια σε λιπαρά, ή έτσι και αλλιώς ακολουθεί μια παρόμοια διατροφή, οι πόνοι θα δυναμώνουν. Ως βαθύτερη αιτία του προβλήματος, λοιπόν, διαγνώνεται η αδύναμη λειτουργία των νεφρών, και η συνιστώμενη θεραπεία είναι η αποτοξίνωση του οργανισμού από τα επιβλαβή στοιχεία. Επιπλέον, για μακροπρόθεσμα οφέλη προτείνεται η μείωση της κατανάλωσης πρωτεϊνούχων τροφών και ο αποκλεισμός από την διατροφή των σκληρών τυριών, του υψηλής περιεκτικότητας σε άλατα νερού («σκληρού» νερού), του αλατιού και του κόκκινου κρέατος, παραγόντων, δηλαδή, που παρεμποδίζουν την λειτουργία των νεφρών με υπερβολικές ποσότητες πρωτεΐνης.\nΠΟΙΑ Η ΣΗΜΑΣΙΑ ΤΟΥ ΖΩΔΙΟΥ ΣΤΟ ΟΠΟΙΟ ΑΝΗΚΕΙ ΚΑΠΟΙΟΣ;\nΗ Γη διαγράφει έναν φαινομενικό κύκλο γύρω από τον Ήλιο, με φόντο τους αστερισμούς που λάμπουν στον νυχτερινό ουρανό. Το σύνολο της περιφέρειας αυτού του κύκλου χωρίζεται σε δώδεκα τμήματα-σταθμούς τροχιακής παρατήρησης, οι οποίοι είναι γνωστοί με το όνομα «ζωδιακός κύκλος». Όταν αναφερόμαστε στο ζώδιό μας, αυτό που εννοούμε είναι απλώς σε ποιον αστερισμό του ζωδιακού βρισκόταν ο Ήλιος την στιγμή της γέννησής μας. Ο κύκλος του ζωδιακού συνιστά ένα εν γένει σταθερό πλαίσιο αναφοράς που καταλαμβάνει όλο το πλάτος και μήκος της ζώνης εκείνης της ουράνιας σφαίρας, την οποία ονομάζουμε εκλειπτική. Ο ζωδιακός μπορεί να θεωρηθεί ως μια σταθερή διάταξη αστερισμών σε σχέση με τα δώδεκα τμήματα στα οποία διαιρείται η τροχιά της Γης.\nΠροκειμένου να ασχοληθούμε με τον κλάδο της Ιατρικής Αστρολογίας, θα πρέπει να κατανοήσουμε ότι οι δώδεκα αστερισμοί του ζωδιακού αντιστοιχούν σε δώδεκα μείζονα μέρη του ανθρώπινου σώματος, και ότι καθένα από αυτά τα μέρη βρίσκεται κάτω από την επίδραση του αστερισμού στον οποίο αντιστοιχεί. Για παράδειγμα, ο Κριός ελέγχει το κεφάλι και το πρόσωπο, ο Ταύρος τον λαιμό, εσωτερικά και εξωτερικά, ο Καρκίνος την περιοχή του στήθους. Η θέση που καταλαμβάνει κατά την περιφορά του κάθε πλανήτης στην ζώνη της εκλειπτικής καθορίζει και το είδος της επιρροής ή ενέργειας, με την οποία ο πλανήτης αυτός χρωματίζει τον εκάστοτε ζωδιακό αστερισμό στον οποίο βρίσκεται.\nΤην βασική γεωμετρική δομή του χώρου, στο κέντρο του οποίου βρέθηκε το άτομο κατά την γέννησή του.\nΌλα τα ουράνια σώματα, τα οποία πέρασαν μέσα από αυτόν τον χώρο σε όλη την διάρκεια της μέχρι τώρα ζωής του κάθε ατόμου, μαζί με τις διαρκώς μεταβαλλόμενες μεταξύ τους σχέσεις, τις οποίες ονομάζουμε «όψεις», ή γωνίες μεταξύ των πλανητών. Από αυτήν την άποψη, το μεμονωμένο άτομο αποτελεί τον πλέον δυναμικό παράγοντα, όσον αφορά τις αλληλεπιδράσεις με το εξωτερικό περιβάλλον.\nΑναφορικά με την κατάσταση της υγείας ενός ατόμου, το πρώτο στοιχείο που εξετάζουμε είναι η θέση του Ήλιου και οι όψεις που κάνει με τους άλλου πλανήτες. Εάν μιλούσαμε με όρους του ηλεκτρισμού, το ηλιακό ζώδιο αντιπροσωπεύει το ποσό της τάσης που μπορεί να παραγάγει το σώμα. Όταν βρίσκεται στα ζώδια της φωτιάς, ο Ήλιος είναι σε έξαρση και καίει με την μεγαλύτερη λαμπρότητα. Στα ζώδια του αέρα, ο Ήλιος καίει καλά, εφόσον όπου υπάρχει αέρας (οξυγόνο) υπάρχει και φωτιά. Το στοιχείο του νερού είναι πιο πυκνό και σβήνει την φωτιά, καθώς ο Ήλιος που βρίσκεται στα ζώδια του νερού είναι εξασθενημένος, ιδίως στον Καρκίνο και τους Ιχθείς. Στα γήινα ζώδια, τα οποία αντιπροσωπεύουν την πλέον πυκνή ύλη, ο Ήλιος χαρίζει κατά κύριο λόγο δυνάμεις αντοχής παρά ζωτικότητας, καθώς αυτά απορροφούν και ελευθερώνουν την ενέργεια με πιο αργούς ρυθμούς. Συμβαίνει κάτι αντίστοιχο με την καύση του λιθάνθρακα, ο οποίος χρειάζεται τεράστιες χρονικές περιόδους για να σχηματιστεί, πιάνει φωτιά δύσκολα, αλλά από την στιγμή που θα ανάψει, καίει για πολύ μεγάλο χρονικό διάστημα.\nΤα ζώδια με βάση το στοιχείο στο οποίο ανήκει το καθένα κατατάσσονται ως εξής:\nΗ Σελήνη ρυθμίζει τον ρυθμό ροής της ενέργειας του σώματος, καθώς και την περιοδικότητα ή μη της ροής αυτής. Ο τρίτος σημαντικός υπό εξέταση παράγοντας μετά τον Ήλιο και την Σελήνη, είναι ο Ωροσκόπος, ή αλλιώς η θέση στην οποία βρισκόταν ο μεσημβρινός της ηλιακής ανατολής την χρονική στιγμή της γέννησης κάποιου. Στον ηλεκτρισμό, για παράδειγμα, έχεις τρεις παράγοντες, πρώτον,τον αριθμό των βολτ, ο οποίος δηλώνει το ποσό της διαθέσιμης ελεύθερης ηλεκτρικής ενέργειας, δεύτερον, τον αριθμό των αμπέρ, ο οποίος δηλώνει τον ρυθμό ροής της ενέργειας αυτής στην μονάδα του χρόνου και τρίτον, την αντίσταση, την οποία προβάλει ο εκάστοτε αγωγός της ηλεκτρικής ενέργειας.\nΣτην περίπτωσή μας, ο Ωροσκόπος αντιπροσωπεύει την κακή ή καλή αγωγιμότητα της ενέργειας από τον Ήλιο και την Σελήνη. Έτσι, λοιπόν, στο ανθρώπινο σώμα υπάρχει ο μεταβολισμός των κυττάρων και των οργάνων, ο οποίος καθορίζεται από το ηλιακό ζώδιο και την εποχή του έτους, η μεταβολική διαδικασία της πρόσληψης των θρεπτικών στοιχείων και της αποβολής των βλαβερών ουσιών, η οποία καθορίζεται από το ζώδιο στο οποίο βρίσκεται η Σελήνη, και η εν γένει ροή της ζωτικής ενέργειας, όπως αυτή καθορίζεται από τον Ωροσκόπο.\nΗ ΠΑΡΟΥΣΑ ΑΝΑΛΥΣΗ ΦΑΙΝΕΤΑΙ ΠΟΛΥ ΠΕΡΙΠΛΟΚΗ. ΑΠΟ ΠΟΥ ΞΕΚΙΝΩ ΤΗΝ ΜΕΛΕΤΗ;\nΤο πρώτο και σημαντικότερο βήμα σε σχέση με την κατανόηση της κατάσταση της υγείας κάποιου είναι η μελέτη του ατομικού του ωροσκοπίου, βάσει του οποίου καθορίζονται τα δυνατά και τα αδύνατα σημεία των σωματικών και οργανικών λειτουργιών, η πορεία των διαφόρων φυσιολογικών διεργασιών, καθώς επίσης και οι διάφορες ασθένειες και οργανικές διαταραχές. Επομένως, είναι αναγκαίο να αναλύσουμε τις διάφορες ζωδιακές και πλανητικές επιρροές που σημειώνονται στον γενέθλιο χάρτη ενός ατόμου, διότι αυτός ο χάρτης ορίζει τις κατευθυντήριες γραμμές δράσης με στόχο αφενός μεν την διατήρηση της προσωπικής υγείας, αφετέρου δε την πρόληψη των διαφόρων ασθενειών.\nΗ βασικότερη και πρώτη μας ενέργεια πρέπει να είναι η εξέταση ξεχωριστά του κάθε ζωδίου, ώστε να καθορίσουμε σε ποιο από όλα βρίσκεται ο Ήλιος και σε ποιο η Σελήνη, πώς μπορεί να αναλυθεί η ιδιαίτερη επιρροή του καθενός και πώς μέσω απλών μεθόδων μπορούν να αποτραπούν οι αρνητικές τους επιδράσεις. Τα δώδεκα ζώδια ταξινομούνται αναλόγως των στοιχειακών ιδιοτήτων, τις οποίες θεωρούνται ότι κατέχουν, σε αυτά της γης, του αέρα, της φωτιάς ή του νερού.\nΕξετάζοντας το ανθρώπινο σώμα από αστρολογικής απόψεως, είναι βασικό να κατανοήσουμε ότι αυτό χωρίζεται σε δώδεκα μέρη. Καθένα από αυτά τα μείζονα μέρη είναι υπό τον έλεγχο ή, αλλιώς, την «κυριότητα», μιας από τις δώδεκα αυτές διαιρέσεις του ζωδιακού. Αυτές είναι γενικές διαιρέσεις και κυριότητες που αντιστοιχούν σε όργανα του σώματος και μπορούν να συνδυαστούν με τις αντίστοιχες οργανικές λειτουργίες, οι οποίες προσδιορίζονται από άλλα ζώδια ή τμήματα οίκων. Με τον τρόπο αυτό διαχωρίζουμε μεταξύ των ανατομικών αντιστοιχιών μερών του σώματος-ζωδιακών αστερισμών και των αντιστοιχιών οργανικών λειτουργιών και θέσεων-όψεων των πλανητών.\nΗ πρακτική ωφέλεια και η διαγνωστική χρησιμότητα, την οποία προσφέρει η ερμηνεία ενός ωροσκοπίου βάσει των αρχών της Ιατρικής Αστρολογίας συνίστανται στην δυνατότητα εξέτασης της γενικής πορείας της υγείας και της κράσης ενός οργανισμού και στον ακριβή καθορισμό συγκεκριμένων διαταραχών. Το πρώτο που μελετά κάποιος είναι το ηλιακό του ζώδιο, καθώς αυτό είναι ο καθοριστικός παράγων στον τομέα της ζωτικότητας και του μεταβολισμού. Η παρούσα ανάλυση περιέχει τους διατροφικούς και τους υπόλοιπους εκείνους παράγοντες, οι οποίοι είναι συμβατοί με το ηλιακό ζώδιο και τον τύπο ζωτικότητας του κάθε ατόμου.\nΤα κύρια σημεία, τα οποία πρέπει να έχει κάποιος υπόψη του ενόσω διαβάζει την αστρολογική ανάλυση Ψυχής και Σώματος, είναι τα ακόλουθα:\nΤα «φώτα» (Ήλιος και Σελήνη) είναι οι κυριότεροι πλανήτες σε έναν αστρολογικό χάρτη όσον αφορά στον τομέα της υγείας. Όλες οι εκδηλώσεις της ζωής βασίζονται στην μετατροπή της τροφής σε χημικά συστατικά αναγκαία για την δημιουργία ενέργειας, την συντήρηση των δομών του οργανισμού και των λειτουργιών του. Το ανθρώπινο σώμα αποτελεί ουσιαστικά ένα δυναμικό σύστημα πρόσληψης θρεπτικών συστατικών και αποβολής των άχρηστων και βλαβερών ουσιών. Η ισορροπία και η διατήρηση σε ένα σταθερό επίπεδο των βιολογικών λειτουργιών του οργανισμού είναι αποτέλεσμα μιας αδιατάρακτης ροής των διαδικασιών θρέψης και απέκκρισης. Ο Ήλιος, η ενέργειά του (το πράνα ή τσι), τα φωτόνιά του και η λάμψη του είναι ζωτικής σημασίας όχι μόνο για την παραγωγή της τροφής μέσω της φωτοσύνθεσης, αλλά και για τις διεργασίες στο εσωτερικό των κυττάρων μας, χάρη στις οποίες αποκομίζουν το ποσό ενέργειας που απαιτείται για τον μεταβολισμό τους,\nΔιαταραχές οποιουδήποτε από αυτούς τους δύο κύκλους, είτε της πρόσληψης θρεπτικών ουσιών (αέρα, νερού, ηλιακού φωτός, τροφής), είτε της αποβολής των βλαβερών και άχρηστων (μέσω της διαδικασίας της αφόδευσης, ούρησης, εκπνοής, εφίδρωσης) παρεμποδίζουν την ομαλή ροή των βιολογικών λειτουργιών. Οι ασθένειες, λοιπόν, κάτω από αυτό το πρίσμα, είναι ο τρόπος με τον οποίο εκδηλώνεται η μάχη του οργανισμού με τις τοξίνες και την διατάραξη των διαδικασιών απέκκρισης, και η προσπάθειά του λήψης διορθωτικών μέτρων ή αποβολής των βλαπτικών ουσιών. Στην διάρκεια των φάσεων που εντοπίζονται στον χάρτη του ωροσκοπίου, κατά τις οποίες διαταράσσονται οι φυσιολογικοί μεταβολικοί κύκλοι, υπεισέρχονται και διάφοροι άλλοι παράγοντες, όπως παρασιτικοί ιοί, βακτήρια και μύκητες, οι οποίοι περιπλέκουν ακόμα περισσότερο τις διάφορες εκδηλούμενες δυσλειτουργίες.\nΟι κύριοι παράγοντες, τους οποίους λαμβάνουμε υπόψη σε μια ιατρο-αστρολογική ανάλυση του ωροσκοπίου έιναι οι εξής:\nΟ Ήλιος και η θέση του μέσα στο ζωδιακό (σε ποιό ζώδιο είναι), και αν προσβάλλεται από πλανήτες με αρνητική επιρροή, οπότε θα έχουμε εν γένει ενδείξεις για έναν μεταβολισμό είτε κανονικό ως γρήγορο (προσβολή από Άρη) είτε αργό ως νωθρό (προσβολή από Κρόνο). Από το ηλιακό ζώδιο μαθαίνει κάποιος ποιά είδη φαγητού πρέπει να τρώει, ποια χρώματα και ποια αρώματα τον ζωογονούν περισσότερο και ποιοι πολύτιμοι λίθοι και ελιξήρια μπορούν να του προσφέρουν ενέργεια και μακροζωΐα. Ο Ήλιος, ανάλογα με τον μήνα γέννησης κάποιου, καθορίζει εν γένει τον ρυθμό του μεταβολισμού.\nΗ Σελήνη, το ζώδιο στο οποίο βρίσκεται και αν προσβάλλεται από άλλους πλανήτες. Εδώ παίρνουμε πληροφορίες για την κυκλοφορία της λέμφου, την λειτουργία του ουροποιητικού και του συστήματος αφόδευσης. Το ζώδιο στο οποίο βρίσκεται η Σελήνη μας δίνει πληροφορίες σχετικά με την ικανότητα του ατόμου να αποβάλλει τις τοξίνες, την ροή του λεμφικού υγρού, τους συναισθηματικούς παράγοντες και τον θετικό ή αρνητικό ρόλο τους, όπως επίσης και τις ομοιοπαθητικές εκείνες ουσίες, οι οποίες είναι πιθανόν να αποτρέψουν την εκδήλωση αρνητικών καταστάσεων.\nΟ Κρόνος, ο κατ’ εξοχήν Βλαπτικός Πλανήτης: η θέση του ανάλογα με το ζώδιο και τον οίκο στον οποίο βρίσκεται, αντιπροσωπεύει το πιο αδύναμο σημείο του σώματος, όπου οι τοξίνες έχουν την τάση να συσσωρεύονται. Αν ο πλανήτης προσβάλλεται δείχνει με σχεδόν πλήρη βεβαιότητα την θέση ενός χρόνιου προβλήματος. Η φύση του Κρόνου είναι ψυχρή, περιοριστική, επιβαρυντική για τις μεταβολικές διαδικασίες και ευνοϊκή για την συσσώρευση τοξινών και την ζημιογόνο δράση τους.\nΟ Ουρανός. Εάν προσβάλλεται, προκαλεί συσπάσεις των αιμοφόρων αγγείων και κατά τόπους μείωση της διαθέσιμης ποσότητας οξυγόνου, γεγονός το οποίο έχει ως συνέπειες τον αποσυντονισμό των εσωτερικών λειτουργιών, το «μπλοκάρισμα» της λειτουργίας του ενδοκρινικού συστήματος, διαταραχές του αυτόνομου νευρικού συστήματος (δυστονίες) και ιδιαίτερου χαρακτήρα δυσκρασίες, οι οποίες πρέπει να αντιμετωπιστούν με θεραπευτική αγωγή. Το ζώδιο στο οποίο βρίσκεται ο Ουρανός φανερώνει το μέρος του σώματος, όπου έχουμε ελλαττωματικές λειτουργίες. Αν βρίσκεται στον Καρκίνο, για παράδειγμα, μπορεί να δηλώνει περιοδικούς πόνους στο στήθος, μια αστάθεια στην φυσιολογική λειτουργία του στομάχου, κατάσταση που φέρνει δυσπεψία, καούρες, φούσκωμα, κλπ, καθώς και άστατο κύκλο στις γυναίκες, ο οποίος πότε είναι κανονικός και πότε όχι.\nΔεν μπορούμε να προσφέρουμε πλήρη ερμηνεία για τις διαταραχές αυτές, αλλά συνήθως έχουν λειτουργικό και όχι οργανικό χαρακτήρα, πράγμα που σημαίνει ότι επιδέχονται θεραπείας με την χρήση ομοιοπαθητικών σκευασμάτων, φυσικοθεραπείας, μασσάζ και με την αλλαγή του τρόπου ζωής. Οι επιρροή του Ουρανού βρίσκεται στην ρίζα διαφόρων χρόνιων ενοχλήσεων ή πόνων, των οποίων η διάγνωση είναι δύσκολη. Αυτός είναι ένας τομέας, στον οποίο η Ιατρική Αστρολογία μπορεί να προσφέρει πολύτιμες διαγνωστικές πληροφορίες και θεραπευτικές λύσεις, οι οποίες δεν προκύπτουν, ούτε εξηγούνται με άλλο τρόπο. Το ζώδιο και ο οίκος όπου βρίσκεται ο Ουρανός δείχνουν σε ποιο μέρος του σώματος είναι πιθανό να εμφανιστούν περισταλτικές κινήσεις.\nΟ Ποσειδώνας. Σε περίπτωση που προσβάλλεται φανερώνει ατονία. Το ζώδιο και ο οίκος όπου βρίσκεται δείχνει από ποιο σημείο μπορεί να υπάρχει διαρροή ζωτικής ενέργειας (πράνα) από το αιθερικό σώμα. Το ηλιακό φως δυναμώνει την συνοχή του αιθερικού, εμποδίζοντας αυτήν την διαρροή. Κατά συνέπεια οι ασθένειες που σχετίζονται με τον Ποσειδώνα σνήκουν στην κατηγορία εκείνων, οι οποίες προκύπτουν από την διαβίωση εντός κλειστών χώρων για πολύ μεγάλα διαστήματα. Ο Ποσειδώνας κυβερνά ασθένειες που προέρχονται από λοιμώξεις και ιούς, όπως ο σταφυλόκοκκος, η πνευμονία και η φυματίωση.\nΓΙΑΤΙ Η ΘΕΣΗ ΤΟΥ ΗΛΙΟΥ ΕΙΝΑΙ ΤΟΣΟ ΣΗΜΑΝΤΙΚΉ ΣΤΗΝ ΑΣΤΡΟΛΟΓΙΑ;\nΧωρίς τον Ήλιο δεν θα υπήρχε ζωή πάνω στην Γη. Κατά την διάρκεια των δώδεκα μηνών που χρειάζεται για να ολοκληρώσει μια πλήρη περιφορά η Γη λαμβάνει την ζωογόνες ηλιακές ακτινοβολίες, οι οποίες πέφτουν από διαφορετική κάθε φορά γωνία σε σχέση με το σταθερό φόντο του μεγάλου κύκλου με τους αστερισμούς, τον οποίο ονομάζουμε ζωδιακό. Αυτή η κυκλική μεταβολή της σχετικής θέσης της Γης ως προς τον Ήλιο στο πλαίσιο του ζωδιακού είναι η αιτία για την εμφάνιση των τεσσάρων εποχών, οι οποίες εκδηλώνονται και ως τα τέσσερα διαφορετικά στοιχεία ή καταστάσεις της ύλης. Ο κύκλος των μεταβολών έχει ως εξής: γέννηση, ανάπτυξη, ωρίμανση, θάνατος. Αυτό είναι το πλαίσιο το οποίο καθορίζει όχι μόνο την διαδοχή των τεσσάρων εποχών του έτους, αλλά και την πορεία της ζωής όλων των όντων, τα οποία κατοικούν στην επιφάνεια του πλανήτη.\nΣτην εκτίμησή μας, ωστόσο, της κατάστασης της υγείας από την ανάλυση του ωροσκοπίου είναι πρώτα απ’ όλα αναγκαίο να λάβουμε υπόψη τρεις πολύ βασικούς παράγοντες: Το ζώδιο στο οποίο βρίσκεται ο Ήλιος, το ζώδιο του Ωροσκόπου (δηλαδή την θέση στην οποία βρισκόταν ο Ήλιος την χρονική στιγμή της γέννησης, εφόσον στην ημερήσια περιστροφική κίνηση γύρω από τον εαυτό της η Γη περνάει μέσα από όλα τα ζώδια) και το ζώδιο όπου βρίσκεται η Σελήνη (σε ποια θέση, δηλαδή, βρισκόταν η Σελήνη σε σχέση με τον ζωδιακό). Ο Ήλιος είναι αυτός που χαρίζει την ζωή σε ένα αντρικό ωροσκόπιο, ενώ η Σελήνη σε ένα γυναικείο. Ο Ωροσκόπος δείχνει την σωματική κατάσταση του ατόμου, καθώς και τα μέρη εκείνα του οργανισμού, τα οποία είναι ευπρόσβλητα ή ανθεκτικά σε εξωτερικές επιδράσεις. Αυτά είναι τα πρώτα βήματα, τα οποία κάνει ένας αστρολόγος ειδικευμένος στην Ιατρική Αστρολογία, επιχειρώντας μια πρώτη ανάλυση του γενέθλιου χάρτη ενός ατόμου. Με την μετέπειτα εξέταση και των άλλων πλανητών μπορούμε να κατανοήσουμε πώς συντελείται μια συνδυασμένη αστρολογική ανάλυση.\nΕάν θέλουμε να σχηματίσουμε εικόνα για την εν γένει ζωτικότητα και τις μεταβολικές διεργασίες ενός οργανισμού, το πρώτο που εξετάζουμε είναι ο Ήλιος και οι όψεις (ή αλλιώς, οι γωνιακές σχέσεις) του με τους υπόλοιπους πλανήτες. Το κάθε ζώδιο αντιστοιχεί ή «κυβερνά» ορισμένα όργανα και ιστούς του ανθρώπινου σώματος, ενώ οι πλανήτες αντιστοιχούν στους ρυθμούς ροής της ενέργειας, οι οποίοι μπορεί να χαρακτηρίζονται από περιοδικότητα ή να είναι ακανόνιστοι, καθώς αυτή κυκλοφορεί μέσα στα διάφορα μέρη του σώματος.\nΟι ενεργειακοί εκείνοι ρυθμοί που εμφανίζουν περιοδικότητα αντιστοιχούν στα τρίγωνα και τα εξάγωνα. Χρησιμοποιώντας ιατρική ορολογία, θα λέγαμε ότι αυτές οι ευνοϊκές όψεις (τρίγωνα, εξάγωνα) είναι αναβολικές, αποτελούν σημάδια, δηλαδή, ενός καλού μεταβολισμού και απορρόφησης των θρεπτικών συστατικών. Οι δύσκολες όψεις είναι καταβολικές και φανερώνουν αδύναμη λειτουργία των οργάνων, χαμηλό ανοσοποιητικό, μέχρι και προδιάθεση για καρκίνο.\nΟι ενεργειακοί ρυθμοί, οι οποίοι είναι ακανόνιστοι, αντιστοιχούν στις δύσκολες ή μη ευνοϊκές όψεις, όπως τα τετράγωνα, οι αντιθέσεις και οι σύνοδοι. Οι όψεις αυτές φανερώνουν ένα ενεργειακό δυναμικό, το οποίο είτε έχει μπλοκαριστεί, είτε δεν έχει ομαλή και αδιατάρακτη ροή, γεγονός το οποίο προδιαθέτει για την εμφάνιση διαφόρων ασθενειών. Μια τέτοια κατάσταση ανοίγει τον δρόμο για την εκδήλωση διαφόρων διαταραχών εάν δεν ακολουθηθούν συγκεκριμένοι κανόνες υγιεινής. Κατά συνέπεια, στην ερμηνεία του ωροσκοπίου οι όψεις αυτές αποτελούν τις «Προδιαθέσεις Παθογένειας».\nΒέβαια, πρέπει να έχουμε υπόψην ότι αυτές είναι απλώς και μόνο τάσεις. Σκοπός της παρούσας ανάλυσης είναι να προτείνουμε τρόπους, με τους οποίους μπορεί κάποιος να αποτρέψει την εκδήλωση αυτών των τάσεων και να ακυρώσει την επιρροή τους, ανεξαρτήτως της πηγής προέλευσής τους (κληρονομικότητα, κάρμα, περιστασιακοί παράγοντες, διατροφικές αιτίες), καθώς επίσης και το αν είναι δυνατή η αντιμετώπισή τους με την καταφυγή σε διάφορες μορφές φυσικοθεραπείας. Οι δύσκολες όψεις μας δείχνουν, επίσης, διάφορους διατροφικές ελλείψεις ή ανεπάρκειες που μπορούμε να διορθώσουμε, προκειμένου να ακυρώσουμε την αρνητική επίδραση των εν λόγω όψεων. Παρακάτω υπάρχει λεπτομερής κατάλογος όλων αυτών των παραγόντων, και βάσει αυτού μπορεί κάποιος να εμπλουτίσει την διατροφή του με συμπληρώματα βιταμινών και ιχνοστοιχείων, τα οποία μπορεί να προμηθευτεί από καταστήματα με είδη υγιεινής διατροφής, αφού πρώτα συμβουλευτεί τον γιατρό ή τον διατροφολόγο του για την ποσότητα που πρέπει να λαμβάνει ημερησίως.\nΟι πλανήτες καθορίζουν ή φανερώνουν την ροή της ενέργειας στο ανθρώπινο σώμα σύμφωνα με τους παρακάτω κανόνες:\nΚΡΟΝΟΣ: Ο κατ’ εξοχήν βλαπτικός πλανήτης, δηλώνει το σταμάτημα των λειτουργιών, την ψυχρότητα, την νωθρότητα, την υποχονδρία, την κατακράτηση και εναπόθεση των τοξινών. Η θέση του Κρόνου φανερώνει ποιο όργανο (ή όργανα) του σώματος έχει την τάση να συσσωρεύει τις περισσότερες τοξίνες. Εάν κάνει κακές όψεις με τον Ήλιο, αυτό σημαίνει ότι η φωτιά του μεταβολισμού δεν καίει όσο θα έπρεπε και ότι πρέπει να ενισχυθεί μέσω μιας σωστής διατροφής, άσκησης, διαμονής σε κατάλληλο κλίμα, λήψη βιταμινών, κλπ. Αν κάνει κακές όψεις με την Σελήνη, αυτό είναι ένδειξη για μειωμένη ροή της λέμφου, πρηξίματα, κλπ.\nΑΡΗΣ: Προκαλεί λοιμώξεις, ερεθισμούς, οξείες ασθένειες, βίαιη αποβολή των τοξινών. Η θέση του Άρη δηλώνει τα μέρη του σώματος, στα οποία εντοπίζονται κάθε χρόνο οι ερεθισμοί και τα ατυχήματα. Εάν κάνει κακές όψεις με τον Ήλιο, δηλώνει μια υπερδιέγερση των μεταβολικών λειτουργιών, η οποία πρέπει να ρυθμιστεί με μια δροσερή και χορτοφαγική διατροφή, κολύμβηση και λουτρά σε δροσερό νερό, καθώς και με την βοήθεια διαφόρων καταπραϋντικών και χαλαρωτικών φυσικών θεραπειών.\nΟΥΡΑΝΟΣ: Διαταραχή λειτουργιών, δυσλειτουργίες του αυτόνομου νευρικού συστήματος, συσπάσεις. Η θέση του Ουρανού φανερώνει ποια όργανα βρίσκονται σε μια διαρκώς τεταμένη κατάσταση και χρήζουν μιας θεραπευτικής προσέγγισης μέσω φυσικοθεραπείας, μασσάζ, χειροπρακτικής, βελονισμού, κλπ. Ακόμη, φανερώνει ποιά μέρη του οργανισμού χρειάζονται περισσότερο οξυγόνο και την χρησιμότητα μεθόδων όπως η γιόγκα, το τσι κουνγκ ή η οζονοθεραπεία προκειμένου να αντιμετωπιστεί η έλλειψη αυτή.\nΠΟΣΕΙΔΩΝΑΣ: Ατονίες, ατροφία, ελλαττωματικά όργανα, άγνωστης προέλευσης ή/και αδιάγνωστες ασθένειες. Μειωμένη λήψη οξυγόνου, διαρροή της ζωτικής ενέργειας λόγω συναισθηματικών εντάσεων. Η θέση του Ποσειδώνα δηλώνει ποια θα είναι τα σημεία εκείνα, στα οποία το άτομο θα πληγεί περισσότερο με την πάροδο των χρόνων.\nΥπάρχουν τρεις τύποι με τους οποίους εκδηλώνεται κάποιο πρόβλημα:\nΌταν ο Ήλιος κάνει κακές όψεις με τους άλλους πλανήτες, τότε υπάρχει σαφής εκδήλωση αδυναμίας, ακόμη και ασθένειας στον οργανισμό.\nΈνας επιβαρυντικός πλανήτης, ο οποίος είναι ανάδρομος αποτελεί έναν παράγοντα έντασης στον χάρτη ενός ωροσκοπίου. Εάν ο πλανήτης δεν κάνει κακές όψεις με τον Ήλιο ή την Σελήνη, αλλά είναι απλώς ανάδρομος, αυτό θεωρείται ως μιά κατάσταση προσβολής δεύτερου τύπου. Αυτό σημαίνει ότι η κατάσταση αυτή μπορεί, μεν, να βρίσκεται σε αδράνεια, αλλά ενδέχεται να ενεργοποιηθεί από έναν άστατο τρόπο ζωής, καθώς και από τις θέσεις των προχωρημένων (progressed) πλανητών ή των διελεύσεων, παράγοντες που λειτουργούν ως μηχανισμοί που πυροδοτούν εκδηλώσεις παθογένειας.\nΑπουσία κακών αλλά και καλών όψεων, η οποία μπορεί να συνοδεύεται από μια χρόνιααδυναμία, η οποία πρέπει να αντιμετωπιστεί καθώς το άτομο μεγαλώνει σε ηλικία.\nΓΙΑΤΙ ΤΟ ΖΩΔΙΟ ΣΤΟ ΟΠΟΙΟ ΒΡΙΣΚΕΤΑΙ Η ΣΕΛΗΝΗ ΕΙΝΑΙ ΣΗΜΑΝΤΙΚΟ;\nΟ Ήλιος φανερώνει το σφρίγος και τον μεταβολισμό ενός οργανισμού, ενώ η Σελήνη την κατάσταση της υγείας του ατόμου. Το ζώδιο στο οποίο βρίσκεται η Σελήνη και οι όψεις που κάνει με τους άλλους πλανήτες δηλώνουν την ροή της ζωτικής ενέργειας καθώς και των διαφόρων υγρών, της λέμφου και του αίματος μέσα στο σώμα. Μια διαταραγμένη ροή, επομένως, είναι σημάδι διαφόρων λειτουργικών ασθενειώνμ ιδιαιτέρως εκείνων που προκαλούνται ή εκδηλώνονται στα πρώτα χρόνια της ζωής ενός ατόμου. Η Σελήνη μας δείχνει επίσης τις διάφορες συνήθειες που παγιώθηκαν από τα πρώτα χρόνια ζωής, και οι οποίες συνιστούν κατόπιν το πλαίσιο, μέσα στο οποίο μπορούν να αναπτυχθούν διάφορα προβλήματα, π.χ., μια προσκόλληση στο στοματικό στάδιο ανάπτυξης μπορεί να οδηγήσει μετέπειτα στο κάπνισμα ή της υπερβολική κατανάλωση φαγητού, ή προτίμηση σε κάποιες συγκεκριμένες τροφές, η οποία μετατρέπεται σε διατροφικές εξαρτήσεις ή αλλεργίες.\nΤο ζώδιο στο οποίο βρίσκεται η Σελήνη φανερώνει, ακόμη, διάφορες δεξιότητες και ταλέντα, τα οποία κληρονομήσαμε από τις προηγούμενες ζωές μας. Αυτοί οι ενυπάρχοντες προδιαθετικοί παράγοντες καθιστούν το άτομο ικανό να ειδικευτεί πολύ ευκολότερα σε ορισμένους τομείς δραστηριότητας απ’ ότι σε άλλους. Οι παράγοντες αυτοί, όμως, αποτελούν τα σημεία, έναντι τωνοποίων μπορούμε να προβάλλουμε ελάχιστη αντίσταση, με συνέπεια να μας προσφέρουν ελάχιστες ευκαιρίες για ψυχική ανάπτυξη. Οι δεσμοί της Σελήνης (κεφαλή και ουρά του δράκοντα) δηλώνουν το κάρμα που μεταφέρουμε από την αμέσως προηγούμενή μας ενσάρκωση, καθώς και τις προκλήσεις που πρόκειται να αντιμετωπίσει η ψυχή και οι οποίες μπορεί να παρεμποδίσουν ή να ευνοήσουν την ανάπτυξή της\nΣτην σημερινή εποχή, οι σχετικές με την Σελήνη ασθένειες κυριαρχούν στις αναλύσεις των ωροσκοπίων. Η Σελήνη σχετίζεται ιδιαιτέρως με τα μάτια και τις οφθαλμικές παθήσεις, εντερικά προβλήματα, κατακράτηση τοξινών μέσα στον οργανισμό, καθώς και παθήσεις που σχετίζονται με τους μαστούς, την μήτρα και το στομάχι. Οι σεληνιακές επιρροές έχουν ως συνέπεια να καθιστούν το σώμα σκληρό και άκαμπτο με την πάροδο των χρόνων. Τα άτομα εκείνα, τα οποία βρίσκονται κάτω απότην κυριαρχία της Σελήνης δεν προσηλώνονται, είναι ανήσυχα, ευμετάβλητα, επηρεάζονται εύκολα και νοσούν εύκολα από διάφορες μεταδιδόμενες ασθένειες, κρυολογήματα και γρίππη. Αν η Σελήνη κάνει κακές όψεις με άλλους πλανήτες, το άτομο έχει την τάση να αποφεύγει ή να μην κάνει καθόλου γυμναστική. Όσο λιγότερο προσβάλλεται η Σελήνη σε ένα γυναικείο ωροσκόπιο, τόσο περισσότερες πιθανότητες έχει η συγκεκριμένη γυναίκα να ζήσει υγιής και χωρίς ενοχλήσεις μέχρι το βαθύ γήρας. Ο καρκίνος, η κακοποιός αυτή ασθένεια που σχετίζεται με την Σελήνη, εμφανίζεται με πολύ μεγάλη συχνότητα στην σημερινή κοινωνία μας η οποία διέπεται από συναισθηματικές εξάρσεις που εκδηλώνονται με ύβρεις του ενός προς τον άλλο, αρνητικές σκέψεις, κακή διατροφή και βλαβερές συνήθειες. Η Σελήνη κυβερνά το ζώδιο του Καρκίνου.\nΠΩΣ ΞΕΚΙΝΩ ΤΗΝ ΜΕΛΕΤΗ ΤΟΥ ΣΩΜΑΤΙΚΟΥ ΚΑΙ ΨΥΧΙΚΟΥ ΠΡΟΦΙΛ;\nΣε βασικές γραμμές, η ερμηνεία του ιατρο-αστρολογικού προφίλ ενός ατόμου ξεκινά από παρατηρήσεις στοιχείων γενικού χαρακτήρα και προχωρεί σε πλέον εξειδικευμένους τομείς. Τα στοιχεία γενικού χαρακτήρα μπορεί να τα μελετήσει ο οποιοσδήποτε ενδιαφέρεται. Οι εξειδικευμένοι τομείς αποτελούν αντικείμενο ενασχόλησης των μελετητών της Ιατρικής Αστρολογίας, ή και γιατρών, προκειμένου να εντοπίσουν και να αντιμετωπίσουν ακριβώς συγκεκριμένα προβλήματα υγείας του ασθενούς. Όπως και σε κάθε επιστημονικό κλάδο, έτσι και στην Ιατρική Αστρολογία δεν υπάρχουν όρια στις δυνατότητες παρατήρησης και ανάλυσης λεπτομερειών, ωστόσο εδώ υπάρχει πάντοτε ένα φως στην άκρη του τούνελ.\nΞεκινήστε την μελέτη με την εξής σειρά:\nΖώδιο όπου βρίσκεται ο Ήλιος: καθορίζει το θεμελιώδες ποσό ζωτικότητας του οργανισμού και με ποιούς τρόπους μπορεί να επαυξηθεί.\nΖώδιο όπου βρίσκεται η Σελήνη: καθορίζει την συναισθηματική σφαίρα του ατόμου και δηλώνει τους τρόπους με τους οποίους μπορεί κάποιος να εναρμονιστεί περισσότερο με το ηλιακό του ζώδιο, μέσω του ελέγχου πάνω στα συναισθήματά του, έτσι ώστε αυτά να έχουν μικρότερο αντίκτυπο στον νου και την κατάσταση της υγείας του.\nΩροσκόπος: σύμφωνα με μια γνώμη, το ηλιακό ζώδιο είναι ο τομέας, στον οποίο πρέπει να στοχεύετε τώρα, ενώ το ζώδιο του Ωροσκόπου δηλώνει την κατεύθυνση προς την οποία οδεύει η ψυχή με σκοπό την πνευματική πρόοδο του καθενός, τόσο στο άμεσο μέλλον, όσο και στην επόμενη ζωή.\nΠΩΣ ΕΞΗΓΩ ΤΑ ΧΑΡΑΚΤΗΡΙΣΤΙΚΑ ΤΩΝ ΖΩΔΙΩΝ;\nΟρισμένοι οίκοι και ζώδια μοιράζονται κοινά χαρακτηριστικά γνωρίσματα. Αυτό μπορεί να προκαλέσει σύγχυση, αν δεν κατανοήσει κάποιος τον τρόπο κατάταξης αυτών των χαρακτηριστικά από αστρολογικής άποψης. Μια κατηγοριοποίηση είναι αυτή των Στοιχείων, σύμφωνα με την οποία τα δώδεκα ζώδια χωρίζονται σε τέσσερεις ομάδες των τριών, κάθε μία από τις οποίες αντιστοιχεί σε ένα στοιχείο. Έτσι έχουμε τα ζώδια της Φωτιάς, τα ζώδια της Γης, τα ζώδια του Αέρα και τα ζώδια του Νερού. Μία άλλη κατηγορία είναι αυτή των Ποιοτήτων, που βασίζεται στην τάση για αλλαγή που εμφανίζει το κάθε ζώδιο, σύμφωνα με την οποία έχουμε τρεις ομάδες των τεσσάρων: τα Κυριαρχικά (Κριός, Καρκίνος, Ζυγός, Αιγόκερως), τα Σταθερά (Ταύρος, Λέων, Σκορπιός, Υδροχόος) και τα Μεταβλητά (Δίδυμοι, Παρθένος, Τοξότης, Ιχθύες). Οι ποιότητες διαγράφουν σε γενικές γραμμές τα χαρακτηριστικά γνωρίσματα και τα διάφορα προβλήματα που μπορεί να παρουσιαστούν στα άτομα που ανήκουν στην αντίστοιχη ζωδιακή ομάδα. Για παράδειγμα, τα Κυριαρχικά ζώδια έχουν περισσότερες πιθανότητες να εμφανίσουν προβλήματα που σχετίζονται με το γαστροεντερικό σύστημα και με τα νεφρά, δηλαδή με την λειτουργία της αποβολής των άχρηστων ουσιών. Τα προβλήματα της ομάδας των Σταθερών ζωδίων είναι χρόνιας και επίμονης φύσης και σχετίζονται με την καρδιά και το καρδιαγγειακό σύστημα. Τα προβλήματα των Μεταβλητών ζωδίων είναι μάλλον οξείας και παροδικής φύσης και σχετίζονται με τα νεύρα και το αναπνευστικό σύστημα.\nΠΟΙΕΣ ΕΙΝΑΙ ΟΙ ΔΙΑΦΟΡΕΣ, ΣΥΜΦΩΝΑ ΜΕ ΤΗΝ ΙΑΤΡΙΚΗ ΑΣΤΡΟΛΟΓΙΑ, ΜΕΤΑΞΥ ΤΩΝ ΖΩΔΙΩΝ ΚΑΙ ΤΩΝ ΟΙΚΩΝ;\nΤα ζώδια φανερώνουν πού εντοπίζονται σωματικά οι μεγαλύτερες πιθανότητες εκδήλωσης μιας ασθένειας χάρη στις αντιστοιχίσεις ζωδίων-ανατομικών μερών, οργάνων και ιστών του ανθρώπινου σώματος. Οι οίκοι αντιπροσωπεύουν τις επιρροές από το εξωτερικό περιβάλλον, ή τον τρόπο εκδήλωσης και πορείας συγκεκριμένων ασθενειών.\nΤΙ ΕΙΝΑΙ ΟΙ «ΔΥΣΚΟΛΕΣ ΟΨΕΙΣ» ΤΩΝ ΠΛΑΝΗΤΩΝ;\nΟι πλανήτες αντιπροσωπεύουν την κίνηση των ενεργειών και των δυναμικών παραγόντων μέσα στο ανθρώπινο σώμα. Έτσι, ο Ήλιος, π.χ., ελέγχει την φωτιά του μεταβολισμού, η Σελήνη την κίνηση των σωματικών υγρών, ο Κρόνος την συσσώρευση των παθογόνων ουσιών, ο Δίας τα αποθέματα λίπους και σακχάρου του σώματος, ο Ερμής τις κινήσεις των νεύρων και του νοητικού δυναμικού, κλπ. Οι «δύσκολες» ή κακές όψεις είναι οι γωνιακές εκείνες σχέσεις των πλανητών, οι οποίες δηλώνουν τις εντάσεις ή τους φραγμούς στην ροή της ενέργειας όπως ακριβώς καταγράφονταν στην ημερομηνία και την ώρα γέννησης του ατόμου. Οι όψεις αυτές φανερώνουν το βασικό διάγραμμα κυκλοφορίας της ενέργειας και των διαφόρων υγρών μέσα στο σώμα, το οποίο καθορίζεται από την γέννησή μας. Οι «δύσκολες» όψεις δηλώνουν τις προδιαθέσεις κάθε ατόμου για διάφορες ασθένειες και ονομάζονται «προσβολές». Αυτές είναι γνωστές ως Αντίθεση (διαφορά 180°), Τετράγωνο (90°), Σύνοδος (0°) και Κουίνκουνξ (150°).\nΠΩΣ ΣΥΝΔΕΕΤΑΙ Η ΑΣΤΡΟΛΟΓΙΑ ΜΕ ΤΙΣ ΠΡΟΗΓΟΥΜΕΝΕΣ ΖΩΕΣ ΚΑΙ ΤΟ ΚΑΡΜΑ;\nΗ αστρολογία και η ιδέα της μετενσάρκωσης είναι αχώριστες. Η αστρολογία είναι η μελέτη επαναλαμβανόμενων κύκλων και βασικών μοντέλων συμπεριφοράς σε ατομικό επίπεδο. Η λέξη «κάρμα» είναι ένας ινδουϊστικός όρος, ο οποίος κυριολεκτικά σημαίνει «δράση», η οποία όταν ξεκινά, ακολουθεί μία προδιαγεγραμμένη πορεία ή αλλιώς διαγράφει έναν συγκεκριμένο κύκλο. Μέσα σε αυτούς τους κύκλους περιλαμβάνονται οι αντιδράσεις, οι αντηχήσεις και τα αποτελέσματα τα οποία προκάλεσε η αρχική ενέργεια η επιθυμία, η οποία υπήρξε η πρωταρχική αιτία αυτής της δράσης.\nΟι κύκλοι αυτοί, οι οποίοι εκδηλώνονται στην ζωή του μεμονωμένου ατόμου, συμπίπτουν με τα βασικά πρότυπα ροής της συμπαντικής ενέργειας, στα οποία αντιστοιχούν οι κινήσεις των πλανητών και των ουρανίων σωμάτων. Αστρολογία είναι η μελέτη αιτίας και αποτελέσματος αυτής της ενέργειας. Σύμφωνα με τον ορισμό της λέξης, τον οποίο δίνει το American College Dictionary, κάρμα είναι «η συμπαντική λειτουργία της ανταποδοτικής δικαιοσύνης, σύμφωνα με τους νόμους της οποίας οι συνθήκες της ζωής ενός ατόμου καθορίζονται από τις πράξεις του στην προηγούμενη ενσάρκωσή του... δόγμα των αναπόφευκτων συνεπειών». Επομένως, το κάρμα είναι το αποτέλεσμα της επιθυμίας, των δράσεων, των αντιδράσεων και των συνεπειών τους, όπως αυτά εφαρμόζονται στην ανθρώπινη κατάσταση. Πρόκειται για έναν κύκλο δράσης που ξεκίνησε από τις ενέργειες που έθεσε σε κίνηση το πάθος.\nΓυρίζοντας στον αστρολογικό χάρτη (κατά το σύστημα Tropical-Placidus) και στις θέσεις που κατέχουν σ’ αυτόν ο Βόρειος και ο Νότιος δεσμός Σελήνης, μπορεί εύλογα κάποιος να έχει την εντύπωση ότι θα εντοπίσει ένα αδύναμο σημείο στο σώμα, το οποίο θα δηλώνεται από το ζώδιο στο οποίο βρίσκεται ο Νότιος δεσμός. Συχνά, αυτή είναι μια περιοχή στο σώμα, η οποία χρειάζεται είτε ιδιαίτερη περιποίηση, είτε να καλύπτεται.\nΕλέγχετε τον οίκο, το ζώδιο και το μέρος του σώματος με το οποίο υπάρχει αντιστοιχία, σύμφωνα με την ακόλουθη κατάταξη:\nΚΡΙΟΣ/ΠΡΩΤΟΣ ΟΙΚΟΣ: Κεφάλι\nΤΑΥΡΟΣ/ΔΕΥΤΕΡΟΣ ΟΙΚΟΣ: Λαιμός (εσωτερικά και εξωτερικά)\nΔΙΔΥΜΟΙ/ΤΡΙΤΟΣ ΟΙΚΟΣ: Βραχίονες, χέρια, πνεύμονες, νεύρα\nΚΑΡΚΙΝΟΣ/ΤΕΤΑΡΤΟΣ ΟΙΚΟΣ: στομάχι, στήθη, θώρακας\nΛΕΩΝ/ΠΕΜΠΤΟΣ ΟΙΚΟΣ: Καρδιά, σπονδυλική στήλη, μέση\nΠΑΡΘΕΝΟΣ/ΕΚΤΟΣ ΟΙΚΟΣ: Έντερα, πέψη\nΖΥΓΟΣ/ΕΒΔΟΜΟΣ ΟΙΚΟΣ: Νεφρά\nΣΚΟΡΠΙΟΣ/ΟΓΔΟΟΣ ΟΙΚΟΣ: Κώλον, γεννητικά όργανα, κατώτερο τμήμα της μέσης\nΤΟΞΟΤΗΣ/ΕΝΑΤΟΣ ΟΙΚΟΣ: Γοφοί, μηροί\nΑΙΓΟΚΕΡΩΣ/ΔΕΚΑΤΟΣ ΟΙΚΟΣ: Δέρμα, γόνατα, οστά\nΥΔΡΟΧΟΟΣ/ΕΝΔΕΚΑΤΟΣ ΟΙΚΟΣ: Κυκλοφορικό, αίμα, γάμπες\nΙΧΘΥΕΣ/ΔΩΔΕΚΑΤΟΣ ΟΙΚΟΣ: Πέλματα\nΟ αστρολογικός χάρτης φανερώνει τις βασικές δομές του νου (ηλιακό ζώδιο και ωροσκόπος), τις επιδράσεις από το παρελθόν (δεσμοί Σελήνης) και τα πρότυπα βάσει των οποίων εκδηλώνονται τα συναισθήματα ενός ατόμου (ζώδιο όπου βρίσκεται η Σελήνη). Ο χάρτης αποκαλύπτει ποιοι είμαστε τώρα, όπως έχουμε διαμορφωθεί από ό,τι έχουμε σκεφτεί (12ος οίκος) και έχουμε πράξει (θέσεις των πλανητών) στο παρελθόν. Κατά τη ερμηνεία του Αστρολογικού Χάρτη Σώματος και Ψυχής, σχεδόν κάθε παράγοντας μπορεί να θεωρηθεί ότι έχει καρμικούς συσχετισμούς. Για παράδειγμα, η θέση του Κρόνου, ο οποίος συχνά ονομάζεται ως «Κύριος του Κάρμα» θεωρείται από πολλούς αστρολόγους ότι δηλώνει το κύριο καρμικό ζήτημα που πρέπει να επιλύσει το άτομο σε αυτή την ενσάρκωση. Το ζώδιο που βρίσκεται κάποιος πλανήτης, ο οίκος και οι όψεις που κάνει με τους άλλους πλανήτες αποκαλύπτουν σε ποιόν τομέα της ζωής μας αντιμετωπίζουμε τις περισσότερες δοκιμασίες, αγωνίες, ασθένειες και απογοητεύσεις. Ο Κρόνος δείχνει τον τομέα όπου εστιάζεται το αρνητικό μας κάρμα.\nΤο ζώδιο στο οποίο βρίσκεται η Σελήνη θεωρείται, κατά την καρμική αστρολογία, ότι αντανακλά εν γένει ό,τι έχουμε υπάρξει κατά το παρελθόν. Είναι η εικόνατης αφομοιωμένης εμπειρίας και προτύπων συμπεριφοράς, με τα οποία είμαστε πλέον εξοικειωμένοι. Η Σελήνη, αναλόγως του ζωδίου στο οποίο βρίσκεται, φανερώνει καρμικά πρότυπα συναισθηματικής συμπεριφοράς, τα οποία λειτουργούν είτε ως εμπόδια, είτε ως βοηθητικοί παράγοντες στην προσπάθειά μας για αυτοέκφραση και προσαρμογή με τον γύρω μας κόσμο. Εάν οι όψεις της Σελήνης με τους άλλους πλανήτες είναι ευνοϊκές (τρίγωνα, εξάγωνα, ημιεξάγωνα) οι εμπειρίες από τις προηγούμενες ζωές και αποκτημένες συνήθειες από το παρελθόν βοηθούν την ένταξή μας στην ζωή γύρω μας,\nΕάν οι όψεις της Σελήνης είναι δύσκολες (αντιθέσεις, τετράγωνα, ημιτετράγωνα, κουίνκουνξ) δηλώνουν είτε μια δυσκολία στην προσαρμογή μας στις παρούσες συνθήκες ζωής, είτε ότι έχουμε μια αρνητική εικόνα για τον εαυτό μας. Και τα δύο πρέπει να τα ξεπεράσουμε και να τα μεταμορφώσουμε. Οι δύσκολες όψεις της Σελήνης δηλώνουν συναισθηματικά μπλοκαρίσματα, τα οποία ήταν ιδιαιτέρως έντονα κατά την παιδική και εφηβική ηλικία. Ο οίκος στον οποίο βρίσκεται η Σελήνη δείχνει τον τομέα στον οποίο πρέπει να αντιμετωπίσουμε τον εαυτό μας περισσότερο αντικειμενικά και πού μπορούμε να συντονιστούμε με σκοπό την απόκτηση ηρεμίας.\nΟρισμένα παραδείγματα μπορούν να μας βοηθήσουν να ξεδιαλύνουμε αυτό το σημείο. Εάν οι περισσότεροι πλανήτες, ιδιαιτέρως όσοι κάνουν κακές όψεις, και συγκεκριμένα ο Κρόνος, βρίσκονται σε ζώδια του νερού, το άτομο πρέπει να επεξεργαστεί τα συναισθήματά του και τους τρόπους με τους οποίους τα εκδηλώνει. Είναι αναγκαίο να εφαρμοσθεί μια μορφή πειθαρχίας στα συναισθήματα, καθώς αυτά ρέουν από το αστρικό σώμα και γίνονται αμέσως αντιληπτά, ενδεχομένως και να παρερμηνεύονται, από τους άλλους.\nΕάν οι πλανήτες που πλήττονται βρίσκονται σε ζώδια της φωτιάς, το άτομο πρέπει να ελέγξει την παρορμητικότητά του και την εγωκεντρική του συμπεριφορά και χρειάζεται να αναπτύξει την αγάπη, την ευαισθησία και την υπομονή. Εάν οι επιβαρυμένοι πλανήτες είναι σε ζώδια του αέρα, το άτομο είναι ανάγκη να επιβάλλει πειθαρχία στην διαδικασία της σκέψης του, όχι μόνο στον τρόπο με τον οποίο σκέπτεται (ο οποίος είναι αποσπασματικός και ασταθής), αλλά και στον τρόπο μ ετον οποίο εκφράζει τις σκέψεις του στους άλλους. Διάφορα πετάγματα της φαντασίας, ονειροπολήσεις, διανοητικές τάσεις φυγής και εξωπραγματικά σχέδια πρέπει να μετριαστούν, να εκλογικευτούν και να αποκτήσουν έναν σκοπό.\nΕάν, τέλος, οι προσβαλλόμενοι πλανήτες βρίσκονται σε γήινα ζώδια, δηλώνει πολλή προσκόλληση στις σωματικές αισθήσεις, την καλοπέραση και τα υλικά αποκτήματα. Το άτομο πρέπει εντέλει να ανακαλύψει τον παράγοντα εκείνο, ο οποίος θα του δώσει την πραγματική και αληθινή εξασφάλιση, την οποία αποζητά στα υλικά αγαθά. Όπως το έθεσε πολύ εύστοχα ένας πνευματικός δάσκαλος, «το κάρμα είναι προσκόλληση». Ο γενέθλιος χάρτης δείχνει τα σημεία προσκόλλησης και εναρμόνισης και ως εκ τούτου το κάρμα μας.\nΠΩΣ ΑΠΟΚΤΑ ΚΑΝΕΙΣ ΑΜΕΣΟ ΟΦΕΛΟΣ ΑΠΟ ΤΗΝ ΠΑΡΟΥΣΑ ΑΝΑΛΥΣΗ;\nΌποιος ενδιαφέρεται να αποκτήσει μια πλήρη γνώση του εαυτού του μπορεί να μελετάει χρόνια όλους αυτούς τους παράγοντες, τους οποίους θίξαμε σε αυτή την παρουσίαση. Ας δούμε, όμως, ορισμένους από τους σχετικούς αυτούς παράγοντες:\nΖΩΔΙΑΚΗ ΘΕΣΗ ΤΟΥ ΗΛΙΟΥ: Το ηλιακό ζώδιο παρέχει κατευθύνσεις στο θέμα των διατροφικων συνηθειών, τις οποίες μπορεί κάποιος να ακολουθήσει άμεσα. Πιο κάτω υπάρχει ένας κατάλογος των συμβατών με κάθε οργανισμό τροφών. Ακόμη, τα Ανθοϊάματα Μπαχ, τα οποία αντιστοιχούν στο ηλιακό ζώδιο κάθε ατόμου χρησιμεύουν σε περιόδους έντονου στρες. Το Ομοιοπαθητικό Κυτταρικό Άλας είναι επίσης βοηθητικό και μπορεί να το αγοράσει κάποιος στα καταστήματα με είδη υγιεινής διατροφής. Μπορείτε να πάρετε τρεις ταμπλέτες καθημερινά επί μια εβδομάδα, και μετά μια ταμπλέτα την εβδομάδα επί ένα χρόνο, σαν τονωτικό.\nΖΩΔΙΑΚΗ ΘΕΣΗ ΤΗΣ ΣΕΛΗΝΗΣ: Μας φανερώνει τα συναισθηματικώς ευαίσθητα σημεία μας σε σχέση με την συμπεριφορά μας, Μην ξεχνάτε ότι πρέπει να απομακρυνόμαστε από την Σελήνη. Αντιμετωπίστε τους στρεσογόνους παράγοντες που διαγράφονται εδώ. Μάθετε να μετριάζετε ή και να εκμηδενίζετε τα αρνητικά αυτά συναισθήματα που προκαλούν στρες. Διάφορες τροφές συντελούν στην ανάκτηση ή την διατήρηση της ζωτικής κυκλοφορίας των σωματικών υγρών. Μπορείτε να τις τρώτε σε καθημερινή βάση, αλλά μην ξεχνάτε τον Ελληνικό Διατροφικό Κανόνα: να μην τρώτε ποτέ το ίδιο φαγητό δυο φορές μέσα στην ίδια μέρα! Η τακτική αυτή βοηθά στην πρόληψη της εκδήλωσης αλλεργιών σε όσα λαχταράτε ή επιθυμείτε. Προτείνεται, ακόμα, η λήψη του Ομοιοπαθητικού Μίγματος Ράσι: πρόκειται για μια αρχαία ινδική φόρμουλα, η οποία βοηθά στην αποτροπή των προβλημάτων κυκλοφορίας της λέμφου καθώς και άλλων ανεπιθύμητων σεληνιακών επιρροών βάσει του ζωδίου όπου βρίσκεται η Σελήνη.\nΖΩΔΙΑΚΗ ΘΕΣΗ ΤΟΥ ΕΡΜΗ: Φανερώνει τον τρόπο με τον οποίο το νευρικό σύστημα αλληλεπιδρά με τον εγκέφαλο κσι πως κατανέμεται η ζωτική ενέργεια μέσα στο σώμα. Υπάρχουν ορισμένα βότανα και αρωματικές ουσίες, τα οποία αντιστοιχούν στις ζωδιακές θέσεις του Ερμή. Υπάρχουν ορισμένες ουσίες που έχουν καταπραϋντική επίδραση πάνω στα νεύρα. Και πάλι όλα αυτά τα βότανα και τις αρωματικές ουσίες μπορεί να τα βρει κάποιος στα αντίστοιχα καταστήματα. Ετοιμάστε ένα φλιτζάνι του τσαγιού από τα βότανα αυτά ή προσθέστε τα στο μαγείρεμα κάθε εβδομάδα. Αν πίνετε το αφέψημα δυο φορές την μέρα επί μια εβδομάδα ή έναν μήνα, μπορεί να θεωρηθεί ως μέθοδος αντιμετώπισης του έντονου και αδικαιολόγητου στρες.\nΖΩΔΙΑΚΗ ΘΕΣΗ ΤΗΣ ΑΦΡΟΔΙΤΗΣ: Αυτό δεν είναι μόνο το ζώδιο που ρυθμίζει τα ερωτικά ζητήματα του ατόμου, αλλά μπορεί να δείχνει τον τομέα εκείνον όπου υποκύπτει στους περισσότερους πειρασμούς. Υπάρχει μια σειρά από κατάλληλα τονωτικά συμπληρώματα, τα οποία βοηθούν στην διατήρηση μιας διατροφικής ισορροπίας. Μπορείτε να τα προσθέσετε στο καθημερινό φαγητό.\nΖΩΔΙΑΚΗ ΘΕΣΗ ΤΟΥ ΑΡΗ: Αντιστοιχεί στο μέρος εκείνο του σώματος, στο οποίο αισθανόμαστε διάφορες ενοχλήσεις, και στην χειρότερη περίπτωση διαρκείς και δυσάρεστες φλεγμονές, οι οποίες μπορούν να αντιμετωπιστούν με την κατανάλωση μιας σειράς φρούτων, λαχανικών και βοτάνων, γνωστών κάτω από τον γενικό όρο «ΑΝΤΙΦΛΟΓΙΣΤΙΚΑ» (δηλαδή, ουσίες που καταπραΰνουν την φλεγμονή). Στην Ανατολή, αυτά αποκαλούνται ως «δροσιστικές τροφές». Εκτός από τα παραπάνω, υπάρχουν και τα αντίστοιχα σε κάθε ζωδιακή θέση του Άρη ΘΕΡΑΠΕΥΤΙΚΑ ΕΠΙΘΕΜΑΤΑ, τα οποία βοηθούν, στις περιπτώσεις διαφόρων μικροατυχημάτων, στην γρηγορότερη επούλωση των τραυματισμών, των κοψιμάτων και των γδαρσιμάτων.\nΖΩΔΙΑΚΗ ΘΕΣΗ ΤΟΥ ΔΙΑ: Ο Δίας κυβερνά το συκώτι καθώς και το λίπος που βρίσκεται μέσα στο σώμα. Αναλόγως του ζωδίου όπου βρίσκεται ο Δίας στο προσωπικό ωροσκόπιο, υπάρχει και το κατάλληλο ΠΡΟΓΡΑΜΜΑ ΚΑΘΑΡΙΣΜΟΥ ΤΟΥ ΣΥΚΩΤΙΟΥ, το οποίο μπορείτε να εφαρμόζετε περιοδικά ή ως μέρος ενός προγράμματος αποτοξίνωσης του οργανισμού.\nΖΩΔΙΑΚΗ ΘΕΣΗ ΤΟΥ ΚΡΟΝΟΥ: Φανερώνει το μέρος εκείνο του σώματος, το οποίο έχει την μεγαλύτερη τάση να συσσωρεύει τοξίνες. Υπάρχουν τα αντίστοιχα ΔΙΕΓΕΡΤΙΚΑ ΚΑΙ ΚΑΘΑΡΤΙΚΑ, τα οποία πρέπει να αποτελέσουν μέρος της εβδομαδιαίας διατροφής σας.\nΖΩΔΙΑΚΗ ΘΕΣΗ ΤΟΥ ΟΥΡΑΝΟΥ: Δηλώνει το μέρος του σώματος με τις μεγαλύτερες πιθανότητες εμφάνισης σπασμωδικών συμπτωμάτων, τα οποία αντιμετωπίζονται με βότανα και αρωματικές ουσίες που λειτουργούν ως ΑΝΤΙΣΠΑΣΜΩΔΙΚΑ.\nΖΩΔΙΑΚΗ ΘΕΣΗ ΤΟΥ ΠΟΣΕΙΔΩΝΑ: Το μέρος εκείνο του σώματος, το οποίο παρουσιάζει την μεγαλύτερη πιθανότητα να χάσει την ζωτικότητά του, να περιέλθει σε ατονία ή αδυναμία, ιδιαιτέρως με το πέρασμα των χρόνων. Τα συμπτώματα αυτά μπορούν να αντιμετωπιστούν με διάφορα επιλεγμένα βότανα και αρωματικές ουσίες, συμβατές και σε αντιστοιχία με την ζωδιακή θέση του Ποσειδώνα.\nΠΛΑΝΗΤΙΚΕΣ ΟΨΕΙΣ: Οι προσβαλλόμενες ή κακές όψεις των πλανητών φανερώνουν σημεία στα οποία παρατηρείται εγκλωβισμός της ενέργειας και τριβές, φαινόμενα που δηλώνουν την ανάγκη λήψης βιταμινών και μεταλλικών ιχνοστοιχείων.\nΤΑ ΣΤΟΙΧΕΙΑ ΚΑΙ Η ΙΠΠΟΚΡΑΤΙΚΗ ΔΙΑΙΡΕΣΗ ΤΩΝ ΚΡΑΣΕΩΝ\nΟι τέσσερεις θεμελιώδεις ανθρώπινοι τύποι καθορίζονται κατά κύριο λόγο από τον αριθμό των πλανητών, οι οποίοι βρίσκονται είτε σε ζώδια του αέρα, είτε σε ζώδια της φωτιάς, της γης ή του νερού κατά την χρονική στιγμή της γέννησης. Πρωταρχικής σημασίας είναι τα ζώδια όπου βρίσκονται ο Ήλιος, η Σελήνη και ο Ωροσκόπος. Μετά έρχονται τα ζώδια όπου βρίσκονται οι Ερμής, Αφροδίτη, Άρης, Δίας και Κρόνος. Η κράση του ατόμου, λοιπόν, κσθορίζεται από τον τρόπο διάταξης των πλανητών στο γενέθλιο ωροσκόπιο. Για παράδειγμα, εάν η πλειοψηφία των πλανητών σε ένα γενέθλιο ωροσκόπιο, μαζί με τον ωροσκόπο, είναι σε ζώδια του αέρα, το άτομο ανήκει στην Εαρινή ομάδα. Ακολουθώντας την παρακάτω τεχνική θα μπορέσετε να διαπιστώσετε σε ποια ομάδα κράσεως ανήκετε.\nΤα Εαρινά-Αέρινα ζώδια είναι οι Δίδυμοι, ο Ζυγός και ο Υδροχόος. Τα Θερινά-Πύρινα ζώδια είναι ο Κριός, ο Λέων και ο Τοξότης. Τα Φθινοπωρινά-Γήινα ζώδια είναι ο Ταύρος, η Παρθένος και ο Αιγόκερως. Τα Χειμερινά-Υδάτινα ζώδια είναι ο Καρκίνος, ο Σκορπιός και οι Ιχθύες.\nΚατόπιν σημειώστε στην παρακάτω λίστα το ζώδιο στο οποίο βρίσκεται ο κάθε πλανήτης και ο ωροσκόπος στο δικό σας γενέθλιο ωροσκόπιο. Δείτε σε ποιό στοιχείο ανήκουν τα περισσότερα ζώδια που έχετε σημειώσει. Αυτά καθορίζουν σε ποιά ομάδα ανήκετε κι εσείς\nΤα περισσότερα ζώδια ανήκουν στο στοιχείο:\nΖΩΔΙΑ ΤΟΥ ΑΕΡΑ. ΑΙΜΑΤΩΔΗΣ ΚΡΑΣΗ\nΙστοί: Ελαστικοί, καλοσχηματισμένοι, μαλακοί και χαλαροί, θερμοί, ωραία μαλλιά. Λιπώδης ιστός μαλακός και ελαστικός. Μαλλιά: Χρυσωπές ανταύγειες, κοκκινόξανθα ή κόκκινα, χρυσοκάστανα, γκρίζο του περιστεριού, λευκό της κρέμας. Μάτια: Γαλάζια, πράσινα με χρυσά στίγματα, γαλαζοπράσινα, χρυσοκάστανα Σώμα: Στενόμακρο, στενός θώρακας, μακρά, κομψά άκρα, αδύνατο\nΕυνοϊκά Χρώματα: Αποχρώσεις του μπλε, λευκό του ελεφαντόδοντου, κίτρινο του λεμονιού, πορφυροκόκκινο, τυρκουάζ, γαλαζοπράσινο Δυσμενή Χρώματα: Κόκκινο Βουργουνδίας, κίτρινο, γιολετί, καφετιά\nΖΩΔΙΑ ΤΗΣ ΦΩΤΙΑΣ. ΧΟΛΕΡΙΚΗ ΚΡΑΣΗ\nΥφή της επιδερμίδας: Δυνατή, αρρενωπή, ρωμαλέα. Ροδαλή ή χρυσαφένια απόχρωση, ροδαλή μπεζ, ροδαλή καφέ, ακόμα και γκριζοκιτρινωπή. Σε εγχρώμους, απαλές γκριζωπές αποχρώσεις, τόνοι ομοιόμορφου καλοκαιρινού μαυρίσματος Ιστοί: Συμπαγείς, σφιχτοί, νευρώδεις, μυώδεις, παχείς χωρία πλαδαρότητα Μαλλιά: Ποτέ κόκκινα. Γερά και με έντονα χρώματα, πολύ τριχωτό σώμα, πυκνή γενειάδα. Συνήθως ξανθά στην παιδική ηλικία, παίρνουν μια γκριζόλευκη απόχρωση σε μεγάλες ηλικίες. Καστανά, καστανοκόκκινα, κυανογκρίζα, άσπρο του μαργαριταριού, καστανόμαυρα, αποχρώσεις του γκρίζου, ξανθά πλατινέ, σκούρα ξανθά ή λευκόξανθα Μάτια: Απαλά γκριζογάλανα ή γκριζοπράσινα, καστανά, καστανοπράσινα, γαλανά με άσπρα στίγματα Σώμα: Αθλητικό, μυώδη άκρα, ευρύς, μεγάλος θώρακας, λεπτή μέση Ευνοϊκά Χρώματα: Αποχρώσεις του μπλε, τυρκουάζ, λεβάντα, δαμασκηνί, μωβ, αποχρώσεις του ροζ Δυσμενή Χρώματα: Μαύρο, χτυπητό πορτοκαλί, κόκκινο\nΖΩΔΙΑ ΤΗΣ ΓΗΣ. ΜΕΛΑΓΧΟΛΙΚΗ ΚΡΑΣΗ\nΥφή της επιδερμίδας: Γκριζοκιτρινωπή, γκρίζα, τραχιά, με ρυτίδες. Γκριζογαλαζωπή, μουντή, σκούροι τόνοι, λευκό ελεφαντόδοντου, μπορεί να υπάρχουν φακίδες εαν τα μαλλιά είναι κόκκινα, χρυσό-μπεζ, σκούρο μπεζ (του χαλκού), χρυσοκάστανη, ροδακινί με φακίδες. Ορισμένοι Ανατολίτες και έγχρωμοι παρουσιάζουν μια καστανοκόκκινη απόχρωση με χρυσούς τόνους αλλά οι περισσότεροι ανήκουν σε άλλους τύπους χρωματισμού. Τα άτομα αυτής της ομάδας παθαίνουν εύκολα ηλιακά εγκαύματα Ιστοί: Στεγνοί, τραχείς, δυνατοί, λίπος χωρίς πλαδαρότητα Μαλλιά: Ατίθασα, πυκνά, σκούρα χρώματα, καστανά με κόκκινο του χαλκού, καστανοκόκκινα, κόκκινες ή χρυσωπές ανταύγειες, σκούρα ξανθά, σκούρα καστανά ή μαύρα, χρυσοξανθά, χρυσόγκριζα, λευκό του στρειδιού Μάτια: Σκούρα καστανά, χρυσοκάστανα, πράσινα με χρυσές ή καστανωπές φακίδες, απαλό πράσινο, γαλαζοπράσινο ή γαλάζιο του ατσαλιού, πράσινο της ελιάς, κίτρινο του κεχριμπαριού Σώμα: Πλατείς, γωνιώδεις ώμοι, ανθεκτικό, οστεώδες Ευνοϊκά Χρώματα: Ματζέντα, γαλαζοπράσινο, πράσινο της ελιάς, πράσινο του νεφρίτη, αποχρώσεις του πράσινου, κόκκινο, κλειστό μωβ, βιολετί Δυσμενή Χρώματα: Χρυσό, μαύρο\nΖΩΔΙΑ ΤΟΥ ΝΕΡΟΥ. ΦΛΕΓΜΑΤΙΚΗ ΚΡΑΣΗ\nΥφή της Επιδερμίδας: Λευκωπή, λευκό της κιμωλίας, φουσκωτή. Αποχρώσεις του άσπρου και του γάλακτος. Γαλακτερό δέρμα που εκπέμπει φωτεινότητα σε υγιές άτομο. Δεν διακρίνονται ροδαλές αποχρώσεις. Γκρίζο-μπεζ ή καφετιά, χρώμα ελαιώδες. Σε εγχρώμους πολύ σκουρόχρωμες ή γκριζοκίτρινες αποχρώσεις. Ιστοί: Ελαστικοί, μαλακοί, χαλαροί, πλαδαρό λίπος, στρουμπουλοί Μαλλιά: κυανόμαυρα, κλειστά καστανά ή σταχτοκάστανα, γκρίζα, ασημένια, λευκά. Μάτια: Σκούρα κοκκινοκάστανα, μαυροκάστανα, πρασινοκάστανα, γαλάζια με άσπρα στίγματα, σκούρα γαλάζια ή βιολετί, γκριζοπράσινα, πράσινα με άσπρα στίγματα Σώμα: Ευρύς και κοντός θώρακας, μακριά κοιλιά, κοντά άκρα, γεροδεμένος\nΕυνοϊκά Χρώματα: Καθαρό κόκκινο, ματζέντα, πράσινο, κλειστό μωβ, βιολετί Δυσμενή Χρώματα: Πορτοκαλί, κίτρινο, καφετί, λεμονί\nΟι διαφορετικοί αυτοί τύποι χρωμάτων ανάλογα με την κάθε ομάδα χρησιμοποιείται και στην βιομηχανία της μόδας, προκειμένου να διαπιστωθεί ποιοί είναι οι καλύτεροι χρωματικοί συνδυασμοί που ταιριάζουν στο κάθε άτομο. Οι συνδυασμοί αυτοί αναδεικνύουν τα θετικά στοιχεία της προσωπικής εμφάνισης και εναρμονίζουν τους τομείς της προσωπικότητας .\nΗ ομάδα στην οποία τυχαίνει να ανήκετε δεν καθορίζει την κατάσταση της υγείας σας. Απλώς, αποτελεί ένδειξη για την γενική σας διάθεση και την τάση να είστε πολύ ή λιγότερο δραστήριος. Επίσης, αποτελεί έναν γενικό οδηγό για το ποια χρώματα, πολύτιμοι λίθοι και περιβάλλοντα σας προσφέρουν την μεγαλύτερη αναζωογόνηση.\nΓΛΩΣΣΑΡΙΟ ΣΩΜΑΤΟΣ ΚΑΙ ΨΥΧΗΣ\nΑντιφλογιστικά: ουσίες που ανακουφίζουν από τις φλεγμονές\nΑνθοϊάματα Μπαχ: εκχυλίσματα που φέρουν συναισθηματική σταθερότητα. Τα παρασκεύασε πρώτος ο Άγγλος ομοιοπαθητικός δόκτωρ Έντουαρντ Μπαχ.\nΔεκανός: τμήμα του ζωδιακού κύκλου. Κάθε ζώδιο χωρίζεται σε τρεις δεκανούς των δέκα μοιρών ο καθένας.\nΧάρα: το ποσό της προσωπικής δύναμης του καθενός\nΚάρμα, καρμικός: όλες οι συνέπειες των πράξεων του καθενός ως προσδιοριστικές συνιστώσες της μελλοντικής ενσάρκωσης.\nΝευρίνες: ουσίες οι οποίες έχουν μια ηρεμιστική ή καταπραϋντική επίδραση στα νεύρα.\nΦωτοβιοτικός: οργανισμός που ζει μόνο στο φως.\nΡάσι: ομοιοπαθητικές φόρμουλες του δόκτορος Μπαττατσάρυα, οι οποίες εξουδετερώνουν τις δυσμενείς σεληνιακές επιδράσεις.\nΑναρτήθηκε από Athan Zervas στις 23:10\nΕτικέτες Θεωρία, Ιατρική Αστρολογία\nanastasia ioannidou είπε...\nΠολύ προσεγμένο άρθρο !!\n12 Μαΐου 2014 - 5:18 μ.μ.\nΌλα αυτά είναι τέλεια.. Αν τα εφαρμοσουμε πάνω στο Βεδικό Ωροσκόπιο, βγαίνουν ακριβώς!\n23 Δεκεμβρίου 2014 - 3:02 π.μ.


Ιμόμπιλε: «Ρονάλντο και Ιμπραΐμοβιτς αποτελούν πρότυπα για εμένα» Ιμόμπιλε: «Ρονάλντο και Ιμπραΐμοβιτς αποτελούν πρότυπα για εμένα»\nΤο εγκώμιο των Κριστιάνο Ρονάλντο και Ζλάταν Ιμπραΐμοβιτς, έπλεξε ο επιθετικός της Λάτσιο Τσίρο Ιμόμπιλε λέγοντας χαρακτηριστικά πως οι δύο αυτοί αστέρες του ποδοσφαίρου αποτελούν πρότυπο για τον ίδιο.\n«Οταν δεν παίζω ποδόσφαιρο, είμαι σαν ένα παιδί που δεν έχει τα παιχνίδια του. Εχω αφιερώσει τη ζωή μου στο ποδόσφαιρο. Χωρίς εμένα οι συμπαίκτες μου τα πήγαν περίφημα τώρα που απουσίαζα. Είμαι χαρούμενος και ικανοποιημένος με την απόδοσή μου αλλά αυτό οφείλεται στους συμπαίκτες μου και σε όλη την ομάδα.\nΟταν ο Ρονάλντο πήρε μεταγραφή στη Serie A είχα ένα επιπλέον κίνητρο για να φτάσω στο επίπεδο του. Το ίδιο και με τον Ιμπραΐμοβιτς. Τους μελετάω πολύ. Αποτελούν πρότυπα για εμένα. Προσφέρουν πάρα πολλά στις ομάδες τους. Ελπίζω να είμαι κι εγώ σε αυτό το επίπεδο στην ηλικία τους», κατέληξε ο Ιμόμπιλε


Ερωτας στο MasterChef: Ποιοι παίκτες του παιχνιδιού έχουν γίνει ζευγάρι | Empisteutiko.gr\nΣήμερα 9 Μαρτίου 2021 02:09 Καιρός Ζώδια Σαν Σήμερα\nMASTERCHEF, ΕΡΩΤΑΣ, ΠΑΙΚΤΕΣ\nΘΕΟΣ! Αυτός ο πασίγνωστος προπονητής δήλωσε δημόσια ότι είναι looser (Εικόνες) Όλη η Θεσσαλονίκη μια απέραντη ψησταριά για την Τσικνοπέμπτη (Εικόνες & Βίντεο)\nΒουλγαρία. Ρεπορτάζ επι τόπου. Το θανατηφόρο τροχαίο, ο Βέρτης και… Βουλγαρία. (Bίντεο)\nΠρώτοι χθές και αποκλειστικά μεταφέραμε σε όλους εσάς τους φανατικούς αναγνώστες μας, λεπτομέρειες για το τροχαίο που έλαβε χώρα στην...


διαλέγω επάγγελμα Μία πρώτη προσέγγιση - PDF\nDownload "διαλέγω επάγγελμα Μία πρώτη προσέγγιση"\n1 9 διαλέγω επάγγελμα Μία πρώτη προσέγγιση\n2 Επιλέγω κατεύθυνση - πεδίο - επάγγελμα της Μαρίας Ρώτα, Κοινωνικής Ψυχολόγου, μέλους του Ευρωπαϊκού Ινστιτούτου Έρευνας Κοινωνικής Ψυχολογίας και συνεργάτιδας της Εταιρείας Ψυχολογικής-Ψυχιατρικής Ενηλίκου και Παιδιού. Όπως έχουμε επαναλάβει πάρα πολλές φορές μία λέξη κλειδί για την επιτυχία σου στο Ενιαίο Λύκειο είναι η αυτογνωσία. Αυτό σημαίνει να είσαι γνώστης του εαυτού σου. Φυσικά αυτό δεν είναι μια εύκολη διαδικασία. Στην πραγματικότητα για άλλους είναι ευκολότερη και για άλλους δυσκολότερη, αλλά για όλους είναι δύσκολη. αυτογνωσία είναι απαραίτητη για να ανταπεξέλθεις καλά στο Ενιαίο Λύκειο γιατί καλείσαι από Η πολύ νωρίς να διαλέξεις κατεύθυνση και πεδία. Αυτή η επιλογή προϋποθέτει ότι πρέπει να ξέρεις τι σου αρέσει, τι σε ενδιαφέρει, σε τι είσαι καλός, πού έχεις τις περισσότερες ικανότητες, με τι θα σου άρεσε να ασχοληθείς επαγγελματικά και τελικά αν αυτό που σου αρέσει είσαι σε θέση να το εξασκήσεις. Εμείς θα σε βοηθήσουμε σε όλα αυτά τα ερωτήματα λέγοντάς σου σε ποια επαγγέλματα αντιστοιχεί η κάθε κατεύθυνση και το κάθε πεδίο και επίσης σε τι ενδιαφέροντα, ικανότητες και στοιχεία της προσωπικότητας αντιστοιχεί το καθένα. Οπωσδήποτε αυτά δεν είναι απόλυτα, ούτε γίνονται κατόπιν συνταγών «εάν είσαι έτσι και σου αρέσει αυτό, θα ακολουθήσεις την εξής κατεύθυνση και στο εξής πεδίο». Οτιδήποτε έχει να κάνει με ανθρώπους και την προσωπικότητά τους δεν μπορεί να έχει συνταγές. Γι αυτό το λόγο θα σου αναλύσουμε πρώτα ποια είναι τα επαγγέλματα που αντιστοιχούν σε κάθε κατεύθυνση και ειδικότερα σε κάθε πεδίο και στη συνέχεια για κάθε πεδίο θα υπάρχουν ερωτήσεις που θα αφορούν ενδιαφέροντα, ικανότητες και στοιχεία της προσωπικότητας. Από εκεί και πέρα είναι δική σου ευθύνη να απαντήσεις στις ερωτήσεις, να προβληματιστείς και ίσως να θέσεις και κάποιες άλλες ερωτήσεις στον εαυτό σου. Αυτό που θέλουμε να πούμε είναι ότι η επιλογή ενός πεδίου (που έχει άμεσο αντίκρισμα στη μελλοντική σου επαγγελματική ζωή) δεν μπορεί να είναι μία απόφαση που θα παρθεί αβίαστα, απαντώντας σε μερικές ερωτήσεις. Εμείς θα σε βοηθήσουμε, θα σου δώσουμε τα ερεθίσματα για να φτιάξεις μόνος σου την προσωπική σου πορεία και επιλογή. Ας ξεκινήσουμε με τη θεωρητική κατεύθυνση. Η θεωρητική κατεύθυνση ουσιαστικά σε προετοιμάζει για πανεπιστήμια του 1ου επιστημονικού πεδίου και του 5ου πεδίου εφόσον έχεις επιλέξει στη Γ τάξη το μάθημα επιλογής «Αρχές Οικονομικής Θεωρίας». Μπορείς βέβαια να δηλώσεις και τμήματα του 2ου, 3ου\n3 11 και 4ου πεδίου αλλά έτσι χάνεις πολλά μόρια και ίσως δυσκολευτείς αργότερα λόγω έλλειψης εκπαιδευτικών βάσεων σε ορισμένα μαθήματα (το ίδιο ισχύει και για την επιλογή του 5ου πεδίου). 1ο ΕΠΙΣΤΗΜΟΝΙΚΟ ΠΕΔΙΟ Ας δούμε λοιπόν τα επαγγέλματα που αντιστοιχούν στο 1ο πεδίο: δικηγόρος, φιλόλογος, ψυχολόγος, δημοσιογράφος, κοινωνιολόγος, αρχαιολόγος, δάσκαλος. Γενικά για να ακολουθήσεις αυτό το πεδίο θα πρέπει να έχεις αυξημένες γλωσσικές και λεκτικές ικανότητες. Για τα περισσότερα από τα επαγγέλματα αυτού του πεδίου απαιτείται καλή γνώση και χειρισμός της γλώσσας. Επίσης ο τρόπος σκέψης σου θα πρέπει να είναι πιο θεωρητικός, να σου αρέσει και να μπορείς να ασχολείσαι με αφηρημένες έννοιες. Πολλά από τα επαγγέλματα του πεδίου αυτού συμπεριλαμβάνουν ενδιαφέρον και ικανότητα για δημιουργία ανθρωπίνων σχέσεων. Ακολουθούν κάποιες ερωτήσεις που έχουν να κάνουν με τα επαγγέλματα και τις σχολές του πεδίου αυτού. Απάντησε και προβληματίσου πάνω στο τι από τα παρακάτω θα συμφωνούσες, θα σου άρεσε, θα σε ενδιέφερε να κάνεις. Έχεις υπομονή; Σου αρέσει η επαφή με τους ανθρώπους; Θα χαρακτήριζες τον εαυτό σου ανεκτικό; Θα σου άρεσε να βοηθάς ανθρώπους που έχουν προβλήματα; Θα σου άρεσε να κάνεις έρευνες σε βάθος μέσα από βιβλία και εφημερίδες; Θα σε ενδιέφερε να μάθαινες για διάφορους πολιτισμούς και να σύγκρινες την πορεία και την ιστορία τους; Βρίσκεις ενδιαφέρον στο να κάνεις έρευνες για ξένους πολιτισμούς; Πιστεύεις ότι έχεις μεγαλύτερη κλίση στα θεωρητικά παρά στα πρακτικά θέματα; Σου είναι ευχάριστο να διεκπεραιώνεις γραπτές εργασίες; Θα σου άρεσε να είσαι υπεύθυνος για την επιμέλεια ενός βιβλίου; Αν σου ζητούσαν να γράψεις κάποιο άρθρο για μία εφημερίδα θα το έκανες με ευχαρίστηση; Είσαι σταθερός σαν άνθρωπος και με επιμονή; Έχεις ενδιαφέρον για τις γλώσσες; Σου αρέσει να διαβάζεις; Θα σου άρεσε να διδάσκεις γλωσσικά μαθήματα; Σε ενδιαφέρει να ασχολείσαι με το δίκαιο και να διαβάζεις νόμους; Σε ενδιαφέρουν τα θέματα διαπαιδαγώγησης; Θα χαρακτήριζες τον εαυτό σου «ανοιχτό» άνθρωπο; Έχεις την ικανότητα να μαθαίνεις πράγματα σε άλλους ανθρώπους; Μπορείς να επιβάλλεσαι; Συμπονάς τους άλλους; Θα μπορούσες να βάλεις τα ατομικά σου συμφέροντα σε δεύτερη μοίρα, προκειμένου να υποστηρίξεις τα συμφέροντα άλλων ανθρώπων; Θα μπορούσες να θυσιάσεις τον ελεύθερο χρόνο σου αν οι άλλοι σε είχαν ανάγκη; Θα σου άρεσε να ασχολείσαι με τα παιδιά; Θα σου άρεσε να περνάς αρκετές ώρες σε μια βιβλιοθήκη; Φυσικά καταλαβαίνεις ότι όσο πιο πολλά ναι έχεις απαντήσει τόσο περισσότερο ενισχύεται η άποψη ότι ίσως θα μπορούσες να επιλέξεις το 1ο πεδίο. Από την άλλη μεριά αυτές οι ερωτήσεις είναι μόνο ενδεικτικές και ίσως αποτελούν και ερέθισμα για να βρεις μόνος σου και κάποιες άλλες ερωτήσεις και τις αντίστοιχες απαντήσεις. Αυτό ισχύει για όλες τις ερωτήσεις που θα ακολουθήσουν και αφορούν και τα υπόλοιπα πεδία. Η επόμενη κατεύθυνση που θα ερευνήσουμε είναι η τεχνολογική κατεύθυνση. Η τεχνολογική κατεύθυνση σε προετοιμάζει για σχολές του 2ου και 4ου πεδίου αλλά και για το 5ο (προϋπόθεση είναι να έχεις πάρει το μάθημα «Αρχές Οικονομικής Θεωρίας»). Μπορείς βέβαια να δηλώσεις και το 1ο και το 3ο πεδίο αλλά και μόρια χάνεις και έξω από τα νερά σου θα βρίσκεσαι στο Πανεπιστήμιο.\n4 ο ΕΠΙΣΤΗΜΟΝΙΚΟ ΠΕΔΙΟ Τα επαγγέλματα που αντιστοιχούν στο 2ο πεδίο είναι μαθηματικός, βιολόγος, φυσικός, χημικός, γεωπόνος, δάσκαλος, στρατιωτικός. Για να ακολουθήσεις αυτό το πεδίο θα πρέπει να είσαι πρακτικός στη σκέψη, να σου αρέσουν οι ερευνητικές ασχολίες και γενικά ό,τι έχει σχέση με ανάλυση και σχεδιασμό. Γενικά θα λέγαμε ότι πρέπει να είσαι άνθρωπος με «τετράγωνη λογική». Επίσης θα πρέπει να διακατέχεσαι από επιμονή και πείσμα και δεν θα πρέπει να σε πτοούν οι δυσκολίες. Οι άνθρωποι που ασχολούνται με αυτά τα επαγγέλματα είναι ιδιαίτερα μεθοδικοί και λεπτολόγοι. Για περισσότερες πληροφορίες σε σχέση με τα ενδιαφέροντα και τις κλίσεις που απαιτούνται για το πεδίο αυτό απάντησε στις ακόλουθες ερωτήσεις: Σου αρέσει να κάνεις πειράματα; Ασχολείσαι ευχαρίστως με λογαριασμούς και υπολογισμούς; Σου αρέσει να κάνεις αναλύσεις; Έχεις κριτικές ικανότητες; Σου αρέσει να ασχολείσαι με τα φυτά και τις καλλιέργειες; Έχεις υπομονή και καρτερικότητα; Θα σου άρεσε να συνεργάζεσαι για την παραγωγή μιας νέας τεχνητής ύλης; Θα σε ενδιέφερε να παρατηρείς την επίδραση νέων φαρμάκων πάνω σε ζώα και φυτά; Σου αρέσει να εργάζεσαι με μαθηματικούς τύπους; Έχεις την ικανότητα να επιβάλλεσαι στους άλλους; Σου αρέσουν οι ξένες γλώσσες; Σου αρέσει να δουλεύεις μόνος σου; Θα σου άρεσε να αναλάβεις μία αποστολή σε ανεξερεύνητες περιοχές; Σου αρέσει η ανεξάρτητη εργασία; Θα σου άρεσε να γράψεις ένα άρθρο για τα πετρώματα της γης; Σου αρέσει να λύνεις μαθηματικά προβλήματα; Είσαι άνθρωπος που παίρνει πρωτοβουλίες; Θα σου άρεσε να ανακαλύψεις κάποια νέα μέτρα για την προστασία των φυτών; Θα μπορούσες να κατασκευάσεις κάποιο όργανο για φυσικές μετρήσεις; Θα ήθελες να επισκεφθείς μία μονάδα βιολογικού καθαρισμού ακαθάρτων υδάτων; Μπορείς να εργάζεσαι με ακρίβεια; Θα σε ενδιέφερε να αναπτύξεις κάποια μέθοδο για την παραγωγή άοσμης βενζίνης; Θα σε ενδιέφερε να μετατρέψεις με χημικές διαδικασίες το αλμυρό νερό σε πόσιμο; Θα σου άρεσε να ασχοληθείς με τις εφαρμογές των ακτινών λέιζερ; Αν βάλεις κάποιο στόχο θα κάνεις τα πάντα για να τον υλοποιήσεις; 3ο ΕΠΙΣΤΗΜΟΝΙΚΟ ΠΕΔΙΟ Στο 3ο πεδίο αντιστοιχούν όλα τα επαγγέλματα που βασικό τους αντικείμενο είναι η ιατρική, η οδοντιατρική, η νοσηλευτική, η κτηνιατρική, η βιολογία, η διαιτολογία, η φαρμακοποιία κ.ά. Φυσικά, όπως ήδη γνωρίζεις, για ορισμένα από τα επαγγέλματα αυτά απαιτείται να είσαι πολύ καλός μαθητής. Πέρα όμως απ αυτό θα πρέπει να έχεις ένα ιδιαίτερο ενδιαφέρον για τον άνθρωπο και τη ζωή του. Πολλά από τα επαγγέλματα του πεδίου αυτού περιλαμβάνουν και ερευνητικές εργασίες. Αυτό σημαίνει ότι θα πρέπει να δουλεύεις σε κάποιο εργαστήριο με υπευθυνότητα, συγκρότηση, μεθοδικότητα και ακρίβεια. Στη συνέχεια ακολουθούν κάποιες ερωτήσεις που θα σε βοηθήσουν να καταλάβεις το ενδιαφέρον σου γι αυτό το πεδίο. Μπορείς να παίρνεις με επιτυχία γρήγορες και ασφαλείς αποφάσεις; Θα σου άρεσε να δουλεύεις σε κάποιο εργαστήριο; Πιστεύεις ότι έχεις αντοχή σε επιβαρύνσεις σωματικές ή ψυχικές σε βαθμό πάνω από το μέσο όρο; Φοβάσαι το αίμα; Θα μπορούσες να περιποιηθείς τραυματίες από ατύχημα;\n5 ΕΠΙΛΕΓΩ ΕΠΑΓΓΕΛΜΑ 13 Σου αρέσει η επαφή με τους ανθρώπους; Θα μπορούσες να θυσιάσεις ακόμα και τον ελεύθερο χρόνο σου αν σε είχαν ανάγκη; Αν βρισκόταν ανάγκη θα έκανες ποτέ μία ένεση σε κάποιον άλλον; Μπορείς να συμπονάς τους άλλους; Θα σ ενδιέφερε να διεξάγεις μία έρευνα για την πρόληψη του καρκίνου; Ξέρεις τι είναι η αρτηριακή πίεση; Έχεις συνείδηση καθήκοντος και υπευθυνότητας πάνω από το μέσο όρο; Θα μπορούσες να βοηθήσεις σε μία περίπτωση τοκετού; Σου αρέσει να ενημερώνεσαι για τις τελευταίες επιστημονικές εξελίξεις; Θα σου άρεσε να έβλεπες μια ακτινογραφία και να την αξιολογούσες; Θα έγραφες συνταγές για φάρμακα; Θα ενδιαφερόσουν να ανακαλύψεις κάποιο φάρμακο για την καταπολέμηση του καρκίνου; Θα σου άρεσε να θεραπεύεις ζώα; Θα φοβόσουν να έμπαινες σε κάποιο χειρουργείο; Θα έκανες εμβόλιο σε κάποιον άνθρωπο ή σε κάποιο ζώο; Είσαι έτοιμος να μην έχεις σταθερό ωράριο και να είσαι έτοιμος για δουλειά ανά πάσα στιγμή; 4ο ΕΠΙΣΤΗΜΟΝΙΚΟ ΠΕΔΙΟ Όσον αφορά το 4ο πεδίο τα επαγγέλματα που αντιστοιχούν σε αυτό είναι τα εξής: Μηχανολόγος, Μηχανικός, Πολιτικός Μηχανικός, Αρχιτέκτονας, Δασολόγος, Μεταλλειολόγος, Στρατιωτικός, Γεωπόνος κ.ά. Τα επαγγέλματα του πεδίου αυτού έχουν να κάνουν με σχεδιασμό αλλά και με στοιχεία του φυσικού περιβάλλοντος. Για ορισμένους επαγγελματικούς τομείς αυτού του πεδίου απαιτείται κάποια σχεδιαστική ικανότητα, άριστος χειρωνακτικός χειρισμός αντικειμένων και εργαλείων, καλή χωροταξική αντίληψη, «γήινος» τρόπος σκέψης και κάποια σχετική κλίση για έρευνα. Επίσης βασικό είναι να σου αρέσει να δουλεύεις εκτός των στενών πλαισίων ενός γραφείου. Κάποιες ερωτήσεις που θα σε βοηθήσουν στην επιλογή σου είναι οι ακόλουθες: Θα σου άρεσε να μελετάς την προέλευση διαφόρων πετρωμάτων; Σου αρέσει να σχεδιάζεις; Το κάνεις καλά; Νομίζεις ότι είσαι προικισμένος περισσότερο σε πρακτικά παρά σε θεωρητικά θέματα; Θα σ ενδιέφερε να κάνεις καλλιεργητικά πειράματα για τη βελτίωση χρήσιμων φυτών; Ξέρεις τι είναι οι γεωφυσικές μετρήσεις; Έχεις αντίληψη σε τεχνικά θέματα; Θα μπορούσες ποτέ να ασχοληθείς με τη διεξαγωγή ερευνών για την καταπολέμηση των παρασίτων; Σ ενδιαφέρει η χλωρίδα και η πανίδα της γης; Θα ερευνούσες την επίδραση της ακτινοβολίας πάνω στα ζώα και τα φυτά; Σου αρέσει να συναρμολογείς μηχανισμούς; Έχεις μία ιδιαίτερη ικανότητα να φτιάχνεις κάποιες κατασκευές με τα χέρια σου; Αν χαλάσει μία ηλεκτρική συσκευή στο σπίτι σου θα σου άρεσε να την επισκευάσεις; Θα συμμετείχες σε ένα πρόγραμμα εξεύρεσης λύσεων για την προστασία των δασών; Θα ήσουν σε θέση να ελέγχεις κάποιες μηχανές για λειτουργικά σφάλματα; Είσαι άνθρωπος που έχει την τάση να ολοκληρώνει τα πράγματα και να μην τα αφήνει στη μέση; Θα σε ενδιέφερε να συντηρείς τεχνικές συσκευές; Θα σου άρεσε να είσαι υπεύθυνος για το χτίσιμο ενός σπιτιού; Σου αρέσει να εργάζεσαι σε κάποιο ερευνητικό εργαστήρι κάνοντας πειράματα; Φαντάζεσαι τον εαυτό σου να εργάζεται έξω από ένα γραφείο; Έχεις ομαδικό πνεύμα; Σου αρέσει να κάνεις υπολογισμούς πάνω σε τεχνικά θέματα; Θα σου άρεσε να πας μία βόλτα στο δάσος και να ψάξεις να βρεις κάποια σπάνια φυτά; Σου αρέσει η ακρίβεια; Θα σ ενδιέφερε στη δουλειά σου να χρησιμοποιείς όργανα για φυσικές μετρήσεις; Θα μπορούσες να κάνεις την καταμέτρηση ενός οικοπέδου; Είσαι ενημερωμένος για τις καινούργιες εξελίξεις της τεχνολογίας;\n6 Τέλος έχουμε την θετική κατεύθυνση που σε προετοιμάζει για όλα τα πεδία εκτός από 1ο. Βέβαια για το 5ο πεδίο προϋπόθεση είναι και πάλι να έχεις διαλέξει το μάθημα επιλογής «Αρχές Οικονομικής Θεωρίας». Ήδη έχουμε μιλήσει για τα υπόλοιπα πεδία, οπότε εδώ θα ασχοληθούμε με 5ο πεδίο στο οποίο μπορείς να μπεις απ όλες τις κατευθύνσεις. 5ο ΕΠΙΣΤΗΜΟΝΙΚΟ ΠΕΔΙΟ Τα επαγγέλματα που αντιστοιχούν σε αυτό το πεδίο είναι: οικονομολόγος, λογιστής, στέλεχος επιχειρήσεων, χρηματιστής, οργάνωση και διοίκηση επιχειρήσεων, εμπορικές δραστηριότητες. Η εξάσκηση των επαγγελμάτων αυτών απαιτεί κοινωνικότητα, οργανωτική σκέψη, αρχηγικές ικανότητες, ικανότητα στο χειρισμό αριθμών και υπολογισμών. Μπορεί να χρειασθεί να εργάζεσαι αρκετές ώρες αλλά συνήθως το περιβάλλον εργασίας είναι πραγματικά ευχάριστο. Θα πρέπει να έχεις καλή γνώση Η/Υ και ξένων γλωσσών. Ακολουθούν κάποιες βοηθητικές ερωτήσεις: Διεκπεραιώνεις ευχάριστα γραπτές εργασίες; Θα σου άρεσε να είσαι σε επαφή με πολλούς ανθρώπους; Ξέρεις τι είναι ο ισολογισμός εταιρείας; Ξέρεις τι σημαίνει marketing ; Θα μπορούσες να είσαι υπεύθυνος για την πρόσληψη ατόμων σε μια εταιρεία; Έχεις οργανωτικό ταλέντο; Είσαι ικανός στις διαπραγματεύσεις; Θα μπορούσες να είσαι υπεύθυνος για την προώθηση ενός προϊόντος στην αγορά; Θα σου άρεσε να κάνεις υπολογισμούς αποδοτικότητας; Μπορείς να σκέφτεσαι επιχειρηματικά; Θα σου άρεσε να αναπτύξεις νέες μεθόδους πώλησης προϊόντων; Θα σου άρεσε να γράφεις εμπορικές επιστολές; Είσαι συνεπής στις προθεσμίες εκτέλεσης εργασιών; Σου αρέσει να παρακολουθείς τις οικονομικές εξελίξεις; Είσαι σε θέση να προγραμματίζεις αγορές υλικού για έναν μεγάλο οργανισμό; Θα μπορούσες να είσαι υπεύθυνος για την τήρηση βιβλίων σε μια εταιρεία; Θα σε ενδιέφερε να διαβάζεις μία οικονομική έρευνα και να εξάγεις συμπεράσματα; Θα σε ενδιέφερε να είσαι υπεύθυνος για την εκπόνηση μίας στατιστικής έρευνας για την εξέλιξη του «τζίρου» μίας επιχείρησης; Θα μπορούσες να γράψεις παρατηρήσεις για την βελτίωση των εργασιακών συνθηκών;


Σε ποιες χώρες οι πολίτες κίνδυνευουν από πρόωρο θάνατο | Euronews\nΣε ποιες χώρες οι πολίτες κίνδυνευουν από πρόωρο θάνατο\nΟι τέσσερις κυριότερες χρόνιες παθήσεις - καρκίνοι, καρδιαγγειακές νόσοι, αναπνευστικές, διαβήτης - ευθύνονταν για 12,5 εκατομμύρια πρόωρους θανάτους ανθρώπων ηλικίας 30 έως 70 ετών παγκοσμίως το 2016, σύμφωνα με μια νέα διεθνή επιστημονική έρευνα.\nΑπό τους συνολικά 56,9 εκατομμύρια θανάτους του 2016, οι μη μεταδιδόμενες νόσοι σκότωσαν σχεδόν 40,5 εκατομμύρια ανθρώπους (το 71%).\nΤα 17 εκατομμύρια από αυτούς τους θανάτους θεωρούνται πρόωροι και το μεγαλύτερο ποσοστό τους οφείλεται στις χρόνιες παθήσεις. Περίπου 1,7 εκατομμύρια (4%) ήσαν οι θάνατοι ανθρώπων κάτω των 30 ετών, 15,2 εκατομμύρια (38%) οι θάνατοι ανθρώπων 30-70 ετών και 23,6 εκατομμύρια (58%) οι θάνατοι άνω των 70 ετών. Συνολικά, το 2016 υπήρχαν 27,3 εκατομμύρια θάνατοι από όλες τις χρόνιες παθήσεις μεταξύ των ανθρώπων έως 80 ετών.\nΗ μελέτη επισημαίνει ότι περισσότερες από τις μισές χώρες του κόσμου δεν καταφέρνουν να πιάσουν το στόχο που έθεσε ο ΟΗΕ το 2015 για τη μείωση κατά το ένα τρίτο έως το 2030 της πρόωρης θνησιμότητας λόγω των χρόνιων μη λοιμωδών νόσων. Μόνο 35 χώρες αναμένεται να πιάσουν αυτό το στόχο για τις γυναίκες και 30 για τους άνδρες.\nΧώρες όπως η Βρετανία, η Γαλλία, η Γερμανία και η Ελλάδα δεν αναμένεται να τα καταφέρουν έως το 2030 ούτε για τις γυναίκες ούτε για τους άνδρες, αλλά αργότερα.\nΣτις γυναίκες η μικρότερη πιθανότητα πρόωρου θανάτου σε ηλικία 30-70 ετών από κάποια από τις τέσσερις κυριότερες χρόνιες παθήσεις εμφανίζεται στη Ν.Κορέα (5%) και η μεγαλύτερη στη Σιέρα Λεόνε (33%).\nΣτους άνδρες ο μικρότερος κίνδυνος βρίσκεται στην Ισλανδία (10%) και ο μεγαλύτερος στη Μογγολία (39%).\nΣτην Ευρώπη τα υψηλότερα επίπεδα πρόωρης θνησιμότητας στις γυναίκες λόγω χρόνιας πάθησης έχουν η Μολδαβία (17%) και η Ουκρανία (16%), ενώ τα χαμηλότερα η Ισπανία (6%) και η Ελβετία (7%).\nΣτους άνδρες ο μεγαλύτερος κίνδυνος πρόωρου θανάτου από χρόνια πάθηση καταγράφεται στη Ρωσία (37%) και στη Λευκορωσία (35%), ενώ ο μικρότερος στην Ισλανδία (10%) και στην Ελβετία (11%).\nΣτην Ελλάδα, σύμφωνα με την έρευνα, η πιθανότητα θανάτου σε ηλικία 30-70 ετών από κάποια από τις τέσσερις κυριότερες χρόνιες παθήσεις (καρκίνο, καρδιά, πνεύμονες, διαβήτη) είναι 7,7% στις γυναίκες και 17,3% στους άνδρες. Με βάση αυτά τα ποσοστά, η Ελλάδα κατατάσσεται διεθνώς 18η στις γυναίκες και 51η στους άνδρες. Η χώρα μας εκτιμάται ότι θα πιάσει το στόχο του ΟΗΕ (μείωση κατά ένα τρίτο αυτών των πρόωρων θανάτων) μεταξύ του 2031-2040 για τις γυναίκες και μετά το 2040 για τους άνδρες.


Το Σάββατο 26 Ιουνίου, η Δέσποινα Βανδή συναντά την Μπέττυ Μαγγίρα και εξερευνούν τους παραμυθένιους Λειψούς. Απολαμβάνουν τη ζεστή φιλοξενία των κατοίκων και μαγεύονται από τη γαλήνη, τις όμορφες παραλίες και τη μικρή, περιποιημένη Χώρα. Επισκέπτονται μία από τις πιο γνωστές εκκλησίες του Αιγαίου, την Παναγία του Χάρου, ακολουθούν την ιστορία της αμπελουργίας που αναβιώνει, με την πρωτότυπη ποικιλία Φωκιανό και δοκιμάζουν τα γλυκά κρασιά του νησιού. Επίσης, μαθαίνουν τα βήματα της ιδιαίτερης λειψιώτικης σούστας που πρωταγωνιστεί στα γλέντια του νησιού και, φυσικά, δοκιμάζουν νόστιμες τοπικές συνταγές.\nΤην Κυριακή 27 Ιουνίου, η Δέσποινα Βανδή βάζει πλώρη για Κάλυμνο και συναντά τον σεφ Βασίλη Καλλίδη. Μαζί ακολουθούν τα χνάρια της ιστορίας των περίφημων σφουγγαράδων του νησιού. Σκαρφαλώνουν στα βράχια και μαθαίνουν τα πάντα για την αναρρίχηση, αφού η Κάλυμνος αποτελεί έναν από τους σημαντικότερους αναρριχητικούς προορισμούς στον κόσμο.\nΗ γαστρονομική εξερεύνηση στην Κάλυμνο οδηγεί τη Δέσποινα και τον Βασίλη να απολαύσουν ιδιαίτερα τοπικά πιάτα, με πρώτη ύλη τον ξιφία που αλιεύεται στο νησί. Με συνταξιδιώτη έναν σεφ, οι περιπέτειες δεν μπορούν παρά να είναι νόστιμες και λαχταριστές, όπως οι παραδοσιακοί ρεβιθοκεφτέδες από τα χεράκια του Βασίλη Καλλίδη.\nΑυτό το Σαββατοκύριακο, ταξιδέψτε με τη Δέσποινα Βανδή στα πανέμορφα νησιά των Δωδεκανήσων.


Σασμός 9/12: Ο κλοιός στενεύει επικίνδυνα για τον Μαθιό στο αποψινό επεισόδιο [trailer] | healthweb.gr\nαπο Αρετή Διαμάντη 09.12.2021 | 13:12\nHealthweb.gr / Γενικές Ειδήσεις / Σασμός 9/12: Ο κλοιός στενεύει επικίνδυνα για τον Μαθιό στο αποψινό επεισόδιο [trailer]\nΣασμός 9/12: Ο κλοιός στενεύει επικίνδυνα για τον Μαθιό στο αποψινό επεισόδιο, ενώ οι υποψίες πέφτουν και στην Βασιλική καθώς όλοι υποπτεύονται πως μπορεί να έπαιξε ρόλο στη δολοφονία του Στεφανή.\nΈνα ακόμη επεισόδιο για την αγαπημένη σειρά του Alpha Σασμός προβάλλεται απόψε στις 21:00, με τις εξελίξεις να προμηνύονται καθηλωτικές. Η αστυνομία γνωρίζει πλέον ποιος είναι ο δολοφόνος του Στεφανή, ενώ υποψιάζεται πως είχε συνεργό. Πώς θα διαχειριστούν αυτές τις πληροφορίες η Καλλιόπη, η Βασιλική αλλά και ο Αστέρης; Ο Μαθιός πρόκειται να ομολογήσει και να παραδοθεί ή μήπως σχεδιάζει να φύγει, έτσι ώστε να αποφύγει να αντιμετωπίσει το στίγμα και τις συνέπειες της πράξης του;\nΣασμός 9/12: Τι θα δούμε απόψε στην δραματική σειρά;\nΚαι το αποψινό επεισόδιο είναι γεμάτο σασπένς και αγωνία. Από τη μία μεριά, ο Άγγελος που υποπτεύεται την Καλλιόπη και δεν πιστεύει ούτε λέξη από όσα του έχει πει για την μητέρα του, συναντά και πάλι την Στέλλα και φλερτάρει μαζί της ανοιχτά. Στο άλλο στρατόπεδο, η Καλλιόπη γνωρίζει πλέον τι έχει συμβεί με τον φόνο του Στεφανή. Ξέρει ότι ο γιος της είναι μπλεγμένος στο φονικό και αυτό της έχει στοιχήσει πάρα πολύ ψυχολογικά. Ωστόσο, αυτό που την βασανίζει ακόμη περισσότερο είναι το κίνητρο του Μαθιού. Υποπτεύεται μάλιστα ότι η Βασιλική έχει βάλει το χέρι της στην δολοφονία και γι’ αυτό πηγαίνει από το σπίτι της για να την αντιμετωπίσει.\nΗ αστυνομία έχει και εκείνη αμφιβολίες ως προς το αν ο Μαθιός έδρασε μόνος του ή αν είχε συνεργό. Και γι’ αυτούς η Βασιλική είναι ιδιαίτερα ένοχη και θέλουν να μάθουν αν όντως ενεπλάκη ως συναυτουργός στον φόνο. Για την ώρα, όμως, επισκέπτονται το σπίτι του Μαθιού με ένταλμα ερεύνης και τους ανοίγει την πόρτα η Καλλιόπη. Ο Αστέρης ενημερώνει τον Μαθιό για την επίσκεψη των αστυνομικών. Θα πάει στο σπίτι του για να τους αντιμετωπίσει ή όχι; Μείνετε συντονισμένοι στην τηλεόραση του Alpha και απολαύστε ένα ακόμη συναρπαστικό επεισόδιο της σειράς που έχουν αγαπήσει όλοι οι τηλεθεατές την φετινή σεζόν!\nΣασμός 29/11: Τι θα δούμε στο αποψινό επεισόδιο της αγαπημένης μας σειράς; [trailer]\nΣασμός 25/11: Οι αποκαλύψεις συνεχίζονται στο αποψινό επεισόδιο της σειράς [trailer]


Burger Lady Butcher: Πώς να φτιάξετε το τέλειο burger - Lady butcher\nΜία εύκολη, γρήγορη και νόστιμη συνταγή για να φτιάξετε το αγαπημένο σας καλύτερο burger στον κόσμο.\nΥλικά για το καλύτερο burger στον κόσμο\nΤα υλικά που θα χρειαστούμε για δύο burgers:\n2 μπέργκερ Lady Butcher\nΝιβατό (αλοιφώδες ξυνοτύρι )\nΚόβουμε το κρεμμύδι σε χοντρές φέτες, από τις οποίες θα χρειαστούμε δύο μεγάλες. Ψήνουμε ελαφρά στο σχαροτήγανο περίπου 2 λεπτά από κάθε πλευρά, αφού πρώτα έχουμε βάλει λίγο ελαιόλαδο.\nΨήνουμε παράλληλα και τα burgers, τα οποία απαιτούν γρήγορο ψήσιμο. Αφού αλείψουμε αρχικά τα burgers με ελαιόλαδο, τα ψήνουμε στη συνέχεια σε καυτό σχαροτήγανο και για 4-5 λεπτά από κάθε πλευρά. Εναλλακτικά, μπορούμε να τα ψήσουμε σε προθερμασμένο φούρνο στους 180 βαθμούς για 12-15 λεπτά για ένα medium αποτέλεσμα και 18-22 λεπτά, εάν τα προτιμούμε καλοψημένα.\nΤοποθετούμε στο κάτω ψωμάκι μπριός την καπνιστή μαγιονέζα, τη ρόκα, την ντομάτα, το ψημένο καλύτερο burger στον κόσμο, μια κουταλιά του γλυκού μαρμελάδα ελιάς, μερικά καπαροφύλλα και το ψημένο κρεμμύδι. Συνεχίζουμε βάζοντας έξτρα καπαροφύλλα, εάν το επιθυμούμε, το νιβατό, ξανά φύλλα ρόκας και κλείνουμε από πάνω με το ψημένο ψωμάκι μας.\nΔείτε ακόμη μία συνταγή για το πώς θα φτιάξετε το τέλειο κάνναβης burger.


Λαβρόφ: Οι καταγγελίες περί χημικών, πρόσχημα για επέμβαση... - Newpost.gr\nτου Newsroom Δημοσίευση 6 Ιουνίου 2013, 15:08 / Ανανεώθηκε 6 Ιουνίου 2013, 15:10 Λαβρόφ: Οι καταγγελίες περί χημικών, πρόσχημα για επέμβαση στη Συρία\nΟ ΥΠΕΞ της Ρωσίας, Σεργκέι Λαβρόφ, εξέφρασε την ανησυχία του σήμερα ότι ορισμένες δυνάμεις, τις οποίες δεν κατονόμασε, ενδέχεται να χρησιμοποιήσουν τις καταγγελίες περί χρήσης χημικών όπλων στη σύρραξη ως πρόσχημα για να δικαιολογήσουν μια επέμβαση.\n«Το ζήτημα (της καταγγελθείσας χρήσης) των χημικών όπλων έχει γίνει αφορμή να γίνονται εικασίες και προκλήσεις», είπε ο Λαβρόφ κατά την διάρκεια συνέντευξης Τύπου με τους ομολόγους του της Γερμανίας και της Φινλανδίας.\n«Δεν αποκλείω το ενδεχόμενο κάποιος να θελήσει να το χρησιμοποιήσει για να δηλώσει ότι ξεπεράστηκε μια κόκκινη γραμμή και είναι αναγκαία μια ξένη επέμβαση», πρόσθεσε ο επικεφαλής της ρωσικής διπλωματίας, με τη Μόσχα να αντιτίθεται έντονα στο παραπάνω ενδεχόμενο.\nΣτο μεταξύ η Γαλλία ανακοίνωσε σήμερα ότι διαβίβασε στις ΗΠΑ «όλες τις πληροφορίες» τις οποίες διαθέτει σχετικά με τη χρήση αερίου Σαρίν στη Συρία, όπως είχε ζητήσει ο υπουργός Εξωτερικών των ΗΠΑ Τζον Κέρι.\nΜετά από τηλεφωνική επικοινωνία του Κέρι με τον Γάλλο ομόλογό του Λοράν Φαμπιούς, η αποστολή των δεδομένων έγινε «από τις αρμόδιες υπηρεσίες μέσω διπλωματικών καναλιών».


Κωδικός Περιοχής 5723 / +955723 / 00955723 / 011955723, Μιανμάρ\nΚωδικός Περιοχής 5723 (+955723 / 00955723 / 011955723)\nΚωδικός Περιοχής: 5723 (+95 5723)\nΤο πρόθεμα 5723 είναι ο κωδικός περιοχής για το Mawlamyine. Για τον πλασματικό αριθμό τηλεφώνου 3082509 και τον κωδικό περιοχής 5723 ο αριθμός που θα καλέσετε είναι ο 5723 3082509. Και το Mawlamyine βρίσκεται στη Μιανμάρ.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 3082509, τον κωδικό περιοχής 5723 (Mawlamyine) και τον Κωδικός κλήσης χώρας 0095 ο αριθμός που θα καλέσετε είναι ο 0095 5723 3082509. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 5723- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +95 (0095) ή κωδικός περιοχής 5723 (Mawlamyine).\nΑν βρίσκεστε εκτός της Μιανμάρ και θέλετε να καλέσετε ένα άτομο στο Mawlamyine, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Μιανμάρ είναι το +95 (0095), οπότε αν βρίσκεστε στην Ελλάδα και θέλετε να καλέσετε ένα άτομο στο Mawlamyine, θα πρέπει να προσθέσετε στον αριθμό τηλεφώνου του εν λόγω ατόμου το +95 5723 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 3082509, τον κωδικό περιοχής 5723 (Mawlamyine) και τον Κωδικός κλήσης χώρας 0095 ο αριθμός που θα καλέσετε είναι ο 0095 5723 3082509.


Τα καλύτερα ξενοδοχεία για τα ταξίδια σας σε Ασαϊκάουα από 97 €\nΒρείτε τις καλύτερες προσφορές για τα ξενοδοχεία στην πόλη Ασαϊκάουα\nΑναζητάτε δωμάτιο σε Ασαϊκάουα; Ψάχνετε για την πιο οικονομική επιλογή ξενοδοχείου που θα σας προσφέρει παράλληλα την ποιότητα και τις ανέσεις που θέλετε για τις διακοπές σας;\nΗ Skyscanner Hotels είναι εδώ για να σας βοηθήσει να βρείτε τα πιο φθηνά δωμάτια και τις πιο ποιοτικές επιλογές για τα ταξίδια σας το 2019. Απλά, γρήγορα και χωρίς καμιά χρέωση, χρησιμοποιήστε τις υπηρεσίες της Skyscanner και κλείστε τη διαμονή σας σε Ασαϊκάουα με τον πιο εύκολο και αποτελεσματικό τρόπο!\nΒρίσκεστε μόλις μερικά κλικ μακριά από την κράτηση του ξενοδοχείου σας! Προσθέστε τις ημερομηνίες που επιθυμείτε στο πλαίσιο αναζήτησης, πραγματοποιήστε την αναζήτησή σας για τα ιδανικά ξενοδοχεία σε Ασαϊκάουα, συγκρίνετε τις τιμές και κλείστε τη διαμονή σας με ένα απλό πάτημα πάνω στον ιστότοπο του ξενοδοχείου ή του ταξιδιωτικού γραφείου. Εντελώς δωρεάν, χωρίς επιπλέον χρεώσεις, επιλέξτε ανάμεσα σε αμέτρητα κι εξαιρετικά ξενοδοχεία και ενοικιαζόμενα δωμάτια. Με τις τιμές να ανέρχονται γύρω στα 97 €, ξεκινήστε την εκδρομή σας έχοντας εξασφαλίσει το κατάλυμα σας στην καλύτερη προσφορά.\nΞενοδοχεία στην πόλη Ασαϊκάουα\nΜπορείτε να υπολογίσετε πως η μέση τιμή των ξενοδοχείων σε Ασαϊκάουα είναι 97 € ώστε να προγραμματίσετε το κόστος του ταξιδιού σας.\nΑπό την άλλη, στην πόλη Ασαϊκάουα θα βρείτε αμέτρητα αξιοθέατα. Τι καλύτερο από το να επιλέξετε ένα ξενοδοχείο που να βρίσκεται κοντά σε αυτά; Δείτε, λοιπόν, τρία από τα ξενοδοχεία που συγκεντρώνουν, την πιο υψηλή βαθμολογία σε Ασαϊκάουα και βρίσκονται σε τοποθεσία που σας επιτρέπει να περιορίσετε τις μετακινήσεις και χάσιμο χρόνου:\nHotel Route Inn Grand Asahikawa Ekimae το οποίο βρίσκεται κοντά στην περιοχή 旭川市科学館 サイパル\nCourt Hotel Asahikawa σε ιδανική τοποθεσία κοντά στην περιοχή Asahi Bridge\nY’s Hotel Asahikawa Ekimae σε κοντινή απόσταση από την τοποθεσία Laox（Asahikawa Ekimae Store）\nΞενοδοχεία με την υψηλότερη βαθμολογία σε Ασαϊκάουα\nΤι λένε οι ταξιδιώτες για Ασαϊκάουα;\nΠότε είναι καλύτερα να κάνει κανείς κράτηση για ξενοδοχείο σε Ασαϊκάουα;\nΟ φθηνότερος μήνας είναι ο Μάρτιος, με μέση τιμή τις 51 € ανά διανυκτέρευση. Ο πιο ακριβός μήνας για να μείνετε σε Ασαϊκάουα είναι ο Αύγουστος, με μέση τιμή τις 206 € ανά διανυκτέρευση.\nΠοια είναι η μέση τιμή ανά διανυκτέρευση σε Ασαϊκάουα τον Οκτώβριος;\nΗ μέση τιμή ξενοδοχείου τον Οκτώβριος πέρυσι ήταν 65 € ανά διανυκτέρευση. Η τιμή αυτή είναι κατά 49% χαμηλότερη από τη μέση τιμή ανά διανυκτέρευση των 97 € που είδαμε τους προηγούμενους 12 μήνες.\nΠώς είναι ο καιρός σε Ασαϊκάουα;\nΣε Ασαϊκάουα, η αναμενόμενη μέση θερμοκρασία τον Οκτώβριος είναι 9,5°C/49,0°F. Ο πιο ζεστός μήνας είναι συνήθως ο Αύγουστος, με τις μέσες θερμοκρασίες να αγγίζουν τους 26,2°C/79,2°F. Ο πιο κρύος μήνας είναι ο Ιανουάριος, με τις μέσες θερμοκρασίες να αγγίζουν τους -12,8°C/9,0°F.\nΠοια αεροδρόμια είναι πιο κοντά στο κέντρο της πόλης σε Ασαϊκάουα, Ιαπωνία;\nΤο πλησιέστερο αεροδρόμιο σε Ασαϊκάουα είναι το Ασαϊκάουα (AKJ) (13,44km).\nΕντός και γύρω από Ασαϊκάουα\nHotel Route Inn Grand Asahikawa EkimaeCourt Hotel AsahikawaY’s Hotel Asahikawa EkimaeSmile Hotel AsahikawaHotel Tetora Asahikawa StationR Hotels Inn Hokkaido AsahikawaPremier Hotel -CABIN- AsahikawaHotel WBF Grande AsahikawaKuretake Inn AsahikawaSuper Hotel AsahikawaHotel Crescent AsahikawaDormy Inn AsahikawaAsahikawa Sun HotelHotel Route-Inn Asahikawa Ekimae IchijodoriHoshino Resorts OMO7 AsahikawaArt Hotel AsahikawaMimatsuso RyokanAsahikawa Toyo HotelToyoko Inn Hokkaido Asahikawa-Eki Higashi-GuchiJr Inn Asahikawa


Αναφορα Λαθων Χαρτογραφησης Του Auto Drive Hellas Της Geodata - Σελίδα 11\nαπό panosmpo Την / Το Δευ 23 Ιαν 2017 - 12:07\nΔΕΝ υπαρχει εισοδος σε αυτο το σημειο, ας γινει ενας ελενχος.\nαπό panosmpo Την / Το Πεμ 9 Φεβ 2017 - 20:44\nΕνώ έρχομαι από Αταλάντη προς Αθήνα με δρομολογεί από την βοηθητική οδό για να με παρακάμψει στην εθνική, όπου δεν υπάρχει είσοδος. Το έχω δώσει και στο προηγούμενο Post\nαπό Santosan Την / Το Παρ 24 Φεβ 2017 - 20:56\nΗ οδός Ποταμού στον Κορυδαλλό μεταξύ των σημείων N37 59.477 E23 38.524 & N37 59.240 E23 38.528 μετά από πολύμηνες εργασίες που αφορούσαν την αλλαγή χάραξης του δρόμου δόθηκε τελικά εχθές στην κυκλοφορία. Το βασικότερο όλων είναι ότι διορθώθηκε μια στροφή καρμανιόλα που είχε κοστίσει την ζωή σε ανθρώπους & είχε προκαλέσει πολλές υλικές ζημιές.\nΌπως μπορείτε να δείτε στο ανοδικό ρεύμα που ήταν έτοιμο & εξυπηρετεί επίσης την κάθοδο προσωρινά αυτή είναι η νέα χάραξη ενώ στο ρεύμα καθόδου που φαίνεται το έργο σε εξέλιξη είναι διακριτή η παλιά. Η διόρθωση λοιπόν αφορά την γεωμετρία του δρόμου όπως διαμορφώθηκε μετά τις εργασίες.\nαπό yb010555 Την / Το Κυρ 26 Μαρ 2017 - 14:00\nΤο κομμάτι της οδού Κρυστάλλη αριστερά όπως ανεβαίνουμε την οδό Νέας Ελβετίας έχει γίνει πεζόδρομος με μια καφετέρια μάλιστα.\nΑρα η δρομολόγηση απο εκεί είναι λάθος.\nαπό Santosan Την / Το Κυρ 26 Μαρ 2017 - 20:52\nΣτον Άνω Κορυδαλλό ΤΚ 18122 η οδός Σαλαμινομάχων σταματάει στην διασταύρωση με την οδό Ρώτα. Από εκεί & πέρα μέχρι την διασταύρωση με την Τριών Ιεραρχών η οδός ονομάζεται Σαρανταπόρου.\nΠάλι στον Άνω Κορυδαλλό ΤΚ 18122 η οδός Ρώτα που ανάφερα προηγουμένως στο τελευταίο τμήμα της που ενώνεται με την Σαλαμινομάχων έχει σκαλόπάτια, είναι πεζόδρομος δλδ. Η Αλ. Παπάγου ενώνεται με την Σαλαμινομάχων & το τελευταίο τμήμα της είναι πάλι πεζόδρομος με σκαλοπάτια.\nΈνα λάθος δρομολόγησης που έχω τσεκάρει ότι ο Auto Drive κάνει πάντα όταν ο χρήστης θέλει να δρομολογηθεί από την οδό Δερβενακίων με ΤΚ 18122 στο Σχιστό Κορυδαλλού στην οδό Κύπρου στο Χαιδάρι με ΤΚ 12461 είναι η επιλογή της οδού Αθανασίου Διάκου & μετά της Στρατηγού Μακρυγιάννη που είναι συνοικιακοί δρόμοι κατώτερης κατηγορίας, πρόκειται για στενά με χαμηλή ορατότητα στις διασταυρώσεις, με εξαιρετικά έντονη ανηφορική κλίση ειδικά στην περίπτωση της Μακρυγγιάνη που είναι δύσβατη τόσο λόγω της έντονης ανηφορικής κλίσης αλλά & του γεγονότος ότι δεν έχει άσφαλτο αλλά σκυρόδεμα, αντί να παραμείνει πάνω στον κεντρικό της Δερβενακίων & μετά να συνεχίσει στην Λέλας Καραγιάννη που είναι δρόμοι κολέκτορες ανώτερης κατηγορίας για να κατέβει το Σχιστό Κορυδαλλού.\nΗ κόκκινη πορεία είναι η σωστή που δίνει & ο City Navigator Europe της HERE ή/και το Google Maps ενώ η ματζέντα είναι αυτή που δίνει ο Auto Drive.\nΓια όποιον γνωρίζει την περιοχή θα συμφωνήσει μαζί μου ότι το συγκεκριμένο λάθος πρέπει να διορθωθεί αφού κάνει την δρομολόγηση επικίνδυνη.\nαπό Haris1977 Την / Το Δευ 27 Μαρ 2017 - 11:23\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: με εξαιρετικά έντονη ανηφορική κλίση..\nΑυτό ακριβώς είναι ένα πρόβλημα που αντιμετωπίζω και γω με ΟΛΟΥΣ τους χαρτες gps που χω δοκιμάσει στην περιοχή μου. Μιας και έχω ασχοληθεί στα μεταπτυχιακά μου με τα ΓΣΠ, πιστεύω πως θα πρεπε να υπήρχε ακόμα μια παράμετρος στα query δεδομένα (data bases) των δρόμων. Η κλίση (επί τις 100-> %). Θα μπορούσαν πχ να αποκλείονται απ την δρομολόγηση δρόμοι με κλίση (>10-15 %) και αυτόματα να επιλέγονταν πιο "βατές" διαδρομές. Απλά με την ευκαιρία αυτών που είπε ο Santosan το αναφέρω...\nαπό axelak0s Την / Το Τετ 28 Μαρ 2018 - 0:05\nΓεια κι από μένα. Έκανα update μέσω του Auto_Drive_Hellas_v5.00T_el.exe\nΠλέον λέει έκδοση χάρτη AUTO DRIVE (HELLAS) 5.00 (ML GR NT) Tracer... όπου είναι και επιλεγμένος στο check box.\nΌμως ενώ το update του χάρτη είναι 12/06/17, δεν περιέχει μέσα ένα κόμβο της πόλης μου που δόθηκε ένα χρόνο πριν. Δηλαδή το Ιούνιο 2016. Συγκεκριμένα, είναι ο κόμβος Μεγαλόπολης στην Εθνική οδό Τρίπολης Καλαμάτας και απ' ότι έχω δει στο google maps, τον ονομάζει περιφερειακή Μεγαλόπολης και Ενωτική Μεγαλόπολης-αυτοκινητόδρομου.\n(Είναι το σημείο που έχω επισημάνει με κόκκινο)\nΜήπως δεν έκανα κάτι καλά; Ευχαριστώ.\nΤόπος : alexopoulos\nΗμερομηνία εγγραφής : 27/03/2018\nαπό panoshm Την / Το Τετ 28 Μαρ 2018 - 1:05\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Όμως ενώ το update του χάρτη είναι 12/06/17, δεν περιέχει μέσα ένα κόμβο της πόλης μου που δόθηκε ένα χρόνο πριν.\nWelcome to the club αυτών που δίνουν αναφορές λαθών και δεν τις έχουν δει ακόμα να έχουν μπει στο χάρτη...\nΥΓ: η δημοσίευση διασπάστηκε και συγχωνεύθηκε στο σωστό θέμα\nαπό arkas2004 Την / Το Τετ 28 Μαρ 2018 - 1:27\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Γεια κι από μένα. Έκανα update μέσω του Auto_Drive_Hellas_v5.00T_el.exe\nστην προηγουμενη σελιδα και περιπου πριν 15μηνες το ειχαν αναφερει ξανα και εγω αλλα δεν ειδα να ακουει καποιος\nαπό axelak0s Την / Το Τετ 28 Μαρ 2018 - 8:52\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: στην προηγουμενη σελιδα και περιπου πριν 15μηνες το ειχαν αναφερει ξανα και εγω αλλα δεν ειδα να ακουει καποιος\nΈχεις δίκιο. Είχα ποστάρει σε λάθος θέμα και γι αυτό δεν το είδα. Το μετέφεραν όμως οι admin εκεί που έπρεπε οπότε οκ. Ευχαριστώ και πάλι. Τώρα για το θεματάκι που έγραψα, μάλλον όμως θα πρέπει να επικοινωνήσω με την εταιρεία να τους το αναφέρω.\nαπό panoshm Την / Το Τετ 28 Μαρ 2018 - 15:48\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Τώρα για το θεματάκι που έγραψα, μάλλον όμως θα πρέπει να επικοινωνήσω με την εταιρεία να τους το αναφέρω.\nΑν μας έλεγες και τι αποκόμισες από την κουβέντα που θα κάνεις, θα σου είμασταν υπόχρεοι\nαπό axelak0s Την / Το Τετ 28 Μαρ 2018 - 16:39\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Αν μας έλεγες και τι αποκόμισες από την κουβέντα που θα κάνεις, θα σου είμασταν υπόχρεοι\nΕννοείται πως θα παραθέσω τα όσα μου πουν. Άλλωστε και εδώ όπως και σε όλα τα φόρουμ, το βασικό νόημα είναι ένα. Η αλληλοβοήθεια.\nαπό ZAFIR Την / Το Παρ 30 Μαρ 2018 - 22:09\nναι φίλε μου συμφωνώ...η γνώση πρέπει να μοιράζεται...περιμένουμε νέα σχετικά με την εποικ/νία σου ..\nαπό axelak0s Την / Το Τετ 11 Απρ 2018 - 13:33\nΕπικοινώνησα μαζί τους, και μου είπαν ότι μπορώ να στείλω πληροφορίες σχετικά με τον κόμβο, στο email: [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] ώστε να μπει σε κάποια από τις επόμενες αναβαθμίσεις. Έστειλα, και βλέπουμε.\nαπό panoshm Την / Το Τετ 11 Απρ 2018 - 15:49\nΤους ρώτησες αν ισχύει η [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] που έχουν στο site τους?\nΤους ανέφερες το φόρουμ και το εδώ topic?\nΜου κάνει εντύπωση που σου έδωσαν email... και δεν σου είπαν για την φόρμα αναφοράς σφαλμάτων\n...να τους στείλεις, τι άραγε? Ό,τι θα έβαζες εδώ?\nΘεωρητικά διαβάζουν εδώ.... (έτσι είχε ξεκινήσει τουλάχιστον στην αρχή....)\nαπό axelak0s Την / Το Τετ 11 Απρ 2018 - 18:38\nΌχι, δε ρώτησα για τη φόρμα αναφοράς στο site τους,\nδεν ήξερα πως υπάρχει, ούτε για το φόρουμ είπα. Ήταν ένα τηλέφωνο του ενός λεπτού και κάτι, και τίποτα παραπάνω. Πάντως ό,τι έγραψα εδώ, έγραψα κι εκεί, με τα ίδια Screenshots.


Martha's Kitchenette: Φ-λυαρώντας φ-τιάχνω κουμπάκια φ-υστικοβούτυρου\nΑναρτήθηκε από Martha στις 10:08 μ.μ.\nEri 7 Νοεμβρίου 2012 - 10:49 μ.μ.\nΓια άλλη μια φορά συναρπαστική και σαρωτική hανάρτηση σου Μάρθα μου, ανάσα δε μάφησες να πάρω! Κουμπώνω και εγώ ένα κουμπάκι και σε χαιρετώ! :)\nMartha 7 Νοεμβρίου 2012 - 10:54 μ.μ.\nΠάρε καλέ ανάσα για να πάρεις και το μπισκοτάκι!!! Αλλιώς πώς;;;\namelie 8 Νοεμβρίου 2012 - 12:38 π.μ.\nBonjour Μαρθούλα, ωραία τα κουμπάκια, ωραία και τα...συνοδευτικά λογάκια τους!\nMartha 8 Νοεμβρίου 2012 - 1:12 π.μ.\nΚαλημέρα, Αμαλία μου, πλάκα έχει να λέω καλημέρα την ώρα που πάω για ύπνο!!!\nΑγγελικη Ν 8 Νοεμβρίου 2012 - 1:07 π.μ.\nΚαλημέρα Μάρθα μου! Αχ αυτό το λευκό! Μόνο στα σεντόνια δεν με τρομάζει! Να πρέπει να σχεδιάσεις ένα σπίτι και να βρίσκεσαι μπρος σε μια κόλλα λευκή... Πρόκληση και πανικός 2 σε 1...\nΤα κουμπάκια σου υπέροχα! Φφφφτουφτου!\nA,βέβαια, έχεις κι εσύ το ίδιο άγχος. Καταλαβαινόμαστε τώρα!!!Όταν όμως γεμίσει το λευκό, ε;;;Αγαλίαση! Ευδαιμονία!\nLila Xagorari 8 Νοεμβρίου 2012 - 1:15 π.μ.\nΑ νάρτηση αριστούργημα, Κ ουμπάκια τέλεια, Μ πισκότα καταπληκτικά....πόσα γράμματα έμαθα σήμερα!!!!!\nMartha 8 Νοεμβρίου 2012 - 8:21 π.μ.\nΣε καλό σχολείο πας, μπράβο!!!\nNotoula 8 Νοεμβρίου 2012 - 2:56 π.μ.\nΜα τι έμπνευση ! Από που το ξεκίνησες, που κατέληξες!\nΤο άσπρο? Ποιος το φοβάται? Κανείς!!!\nΤα μπισκότα να τα δοκιμάσω? θα τα δοκιμάσω!\nMartha 8 Νοεμβρίου 2012 - 8:23 π.μ.\nΆσε, άσε...όταν γράφω ούτε ξέρω πού θα φτάσω. Τα μπισκοτάκια είναι τόσο ΕΥΚΟΛΑ που γίνονται one two three. Και η ιδέα να τα κάνεις κουμπάκια και μετά με διάφορες φιοριτούρες να τους βάλεις κορδελάκια και να τα δώσεις δωράκια είναι πολύ χαριτωμένη.Φιλιά!\nsundayspoon 8 Νοεμβρίου 2012 - 3:07 π.μ.\nΚαλημέρα Μαρθούλα! Πολύ όμορφη ανάρτηση και τα κουμπάκια σου είναι σούπερ! Μου άρεσε το κόλπο με το καπάκι από κόκα-κόλα!\nMartha 8 Νοεμβρίου 2012 - 8:24 π.μ.\nΚόκα κόλα πίνεις ε;;;Εγώ έβαλα καπάκι του κονιάκ πάλι, γιατί έπιασε χειμώνας και χιόνισε χτες!Καλημέρες!\nΞανθή 8 Νοεμβρίου 2012 - 3:16 π.μ.\nΠολύ ωραίο το παιχνίδι σου με τα "φ"\nMartha 8 Νοεμβρίου 2012 - 8:25 π.μ.\nΚαλημέρα Ξανθή μου. Άλλη φορά θα παίξω με άλλα γράμματα!Φιλιά!\nΕΛΕΝΗ 8 Νοεμβρίου 2012 - 3:24 π.μ.\nΜάρθα μου ακόμη μια όμορφη ανάρτηση, το παιχνίδι εκπληκτικό!!!Τα μπισκοτάκια - κουμπάκια τέλεια, θα τα φτιάξω σύντομα!!!\nΜε τις ευλογίες μου! Φτιάξ' τα, φτιάξ' τα! Χαίρεστε και αγαλλιάσθε!\nPenelope 8 Νοεμβρίου 2012 - 5:31 π.μ.\nΦλυαρώντας... φτιάχνοντας κουμπάκια από φυστικοβούτυρο... φαίνεται πως θα σε αγαπήσουμε ακόμη πιο πολύ... θα φιλιώσουμε με την " μικρή (μου) που άρπαξε το κόκκινο παλτό της και το στριφογυρνάει στον αέρα""!!! και θα φάμε παρέα και τα κουμπάκι που δεν φάγατε ακόμη :-)\nMartha 8 Νοεμβρίου 2012 - 8:26 π.μ.\nΈτσι είναι, Πηνελόπη μου, μέσα από τις κουβεντούλες και με τις φλυαρίες αγαπιούνται οι ανθρώποι!!!Καλημεριζόμαστε!\nKaterina ante portas 8 Νοεμβρίου 2012 - 10:48 π.μ.\n"Με τις κουβεντούλες..αγαπιούνται οι άνθρωποι!!" Τι ωραίο! Η πεμπτουσία της επικοινωνίας! Τα κουμπάκια μάλιστα είναι ό,τι πρέπει για να "κουμπώσει" αυτή η αγάπη!\n-Μάρθα σε ευχαριστώ πολύ για τον καλό σου λόγο στην ανάρτηση της Πηνελόπης, σχετικά με το Σταυροδρόμι και τη γιορτή του αγ.Φιλίππου! Nα είσαι πάντα καλά!\nMartha 8 Νοεμβρίου 2012 - 10:54 π.μ.\nΚι εσύ Κατερίνα μου να είσαι καλά, κι εύχομαι και σε σένα να πάει καλά το Σταυροδρόμι στη γιορτή του αγίου Φιλίππου!\nLoulou lolita 8 Νοεμβρίου 2012 - 6:15 π.μ.\nΜπράβο για την πολύ απλή (που όμως πότε δεν σκεφτόμαστε) και νόστιμη συνταγή! Το φυστικοβούτυρο δεν το έχω χρησιμοποιήσει ποτέ σε συνταγές μου γιατί νομίζω πως έχει πολλές θερμίδες όμως τώρα σίγουρα θα του δώσω μια ευκαιρία! Πανέμορφα!\nMartha 8 Νοεμβρίου 2012 - 8:28 π.μ.\n"Να η ευκαιρία"! Θυμάσαι μια παλιά εκπομπή στην τηλεόραση; Άντε, να τα κάνεις και είτε να τα φάς είτε να τα χαρίσεις. Ή , για όσους έχουν παιδιά, είναι πολύ ωραία απασχόληση να κάνεις τις τρυπούλες στα κουμπάκια (ενώ είναι ζεστά) και να περνούν τα κορδελλάκια στις τρυπούλες(αφού κρυώσουν). Καλημέρα μας!\nΕρμιόνη 8 Νοεμβρίου 2012 - 8:07 π.μ.\nΒρε απίστευτο κορίτσι, τι ειρμός είναι αυτός;; Πώς μπόρεσες και οργάνωσες τόσες σκέψεις σε ένα τόσο καλογραμμένο κείμενο;\nΓια άλλη μια φορά απόλαυσα την ανάρτηση σου από την αρχή μέχρι το τέλος! Μπισκοτάκια ευκολάκια και πολύ λαχταριστά!\nΠολλά πολλά φ-ιλιά!\nMartha 8 Νοεμβρίου 2012 - 8:30 π.μ.\nΦ-ιλιά και από μένα Ερμιονάκι μου, και σε σένα και στα δύο μικρά σου (και το άλλο δέχεται, τι νομίζεις;;;) Και χαίρομαι που χαίρεσαι τους ειρμούς μου!!!Έχω κι άλλους!!!\nΕΛΕΝΑ 8 Νοεμβρίου 2012 - 9:34 π.μ.\nΔεν ξέρω τι είναι πιο απολαυστικά, στο χω ξαναπεί!\nΟι αναρτήσεις σου ή οι γευστικές δημιουργίες σου??\nΑσε με να το σκεφτώ μασουλώντας ένα κουμπάκι!\nMartha 8 Νοεμβρίου 2012 - 9:41 π.μ.\nΠάρε κι άλλο όσο σκέφτεσαι καλέ!!!Φιλάκια!\nΕιρήνη Ε. 8 Νοεμβρίου 2012 - 1:23 μ.μ.\nΜάρθα, αυτά τα μπισκοτένια κουμπάκια σου, δείχνουν εξαιρετικά. Αλλά και το α-Φ-ιέρωμά σου στο Φ, καταπληκτικό. Μου αρέσουν αυτές σου οι αναρτήσεις!!\nMartha 8 Νοεμβρίου 2012 - 5:56 μ.μ.\nΚαλησπέρα Ειρήνη μου και χαίρομαι που σού άρεσε το α-φ-ιέρωμα. Καλό βράδυ κι από δω τώρα που νύχτωσε!\nΜαμά Κουκουβάγια Βέρα 8 Νοεμβρίου 2012 - 4:51 μ.μ.\nΚουβεντούλες, κουβεντούλες για να μας γεμίζεις συνταγούλες! Θα τα κάνω σίγουρα γιατί τρελαίνομαι για φυστικοβούτυρο! Ελπίζω να μην πιάσεις όλο το αλφάβητο γιατί είμαστε και σε δίαιτα προ των γιορτών!\nMartha 8 Νοεμβρίου 2012 - 5:57 μ.μ.\nΚαλά, με 24 γράμματα της αλφαβήτου προλαβαίνουμε να αφήσουμε μερικά και για μετά τις γιορτές.Φιλιά!\ngvarvakis 9 Νοεμβρίου 2012 - 3:00 π.μ.\nΜα τι φοβερή ανάρτηση!!!!!!!!!!\nΓράφεις υπέροχα κορίτσι μου, ΜΠΡΑΒΟ σου!!!\nΤο απόλαυσα όλο\nΚαλημέρα Μαρθούλα :)\nMartha 9 Νοεμβρίου 2012 - 8:31 π.μ.\nΠου θα πει πως το διάβασες όλο! Μπράβο Γιώργο μου! Γιατί έγραψα και μακρυνάρι! Αστεία αστεία τώρα, σ' ευχαριστώ πάρα πολύ για την υποστήριξη που μού δίνεις να συνεχίζω να ...φλυαρώ!\nΕφη 9 Νοεμβρίου 2012 - 3:16 π.μ.\nΤι ζεστή και όμορφη ανάρτηση!!! Νόμιζα ότι με άκουγα κάπως!!!\nΤα κουμπάκια τέλεια, θα τα φτιάξω γιατί θα ξετρελαθούν τα μικρά μου! Καλό Σαββατοκύριακο!!!\nMartha 9 Νοεμβρίου 2012 - 8:27 π.μ.\nΣ' ευχαριστώ, Έφη μου! Άλλωστε εσύ μού έδωσες την αφορμή και την ευκαιρία να τα φτιάξω όταν τα είδα να τα βάζεις στο facebook!΄Καλοφάγωτα απ' τα μικρά σου!\nΑνώνυμος 9 Νοεμβρίου 2012 - 8:21 π.μ.\nΚαλώς σε βρήκα και στα μέρη σου!\nΠολύ ωραία τα μπισκότακια (τρελαίνομαι για φυστικοβούτυρο, αλλά δεν το πολυ-αγοράζω γιατί το τρώω όλο μόνη μου- δυστυχώς)\nMartha 9 Νοεμβρίου 2012 - 8:28 π.μ.\nΚαλώς τηνε. Και είναι και παχυντικούλι το βλογημένο!!!Καλημέρες!\nHelen Gr 9 Νοεμβρίου 2012 - 10:08 π.μ.\nΠολύ χαρούμενη ανάρτηση αλλά ταυτόχρονα και δημιουργικά!\nΤα κουμπάκια λαχταριστά!\nΣου εύχομαι από το φ το μικρό να φτάσεις γρήγορα στο Φ της Φιλολογίας!\nMartha 9 Νοεμβρίου 2012 - 11:05 π.μ.\nΈφτασα Ελένη μου, έφτασα!Φιλιά!\nTante Kiki 10 Νοεμβρίου 2012 - 1:45 μ.μ.\nΉρθααααααα! Έστω και καθυστερημένα!!! Συναρπαστική η ανάρτηση, την απόλαυσα μέχρι το τελευταίο σου γράμμα!!!! Υπέροχα τα κουμπάκια φυστικοβούτυρου, τέλειααααααα!\nMartha 10 Νοεμβρίου 2012 - 6:40 μ.μ.\nΠού είσαι βρε Κική μου; Τρέχεις, ε; Εμ βέβαια, με τόσες γλυκιές αναρτήσεις, πού να προλάβεις; Σε φιλώ και εδώ είμαστε πάλι!\nѦαяʏ-Ǥιиɢɛя© 10 Νοεμβρίου 2012 - 1:55 μ.μ.\nΑπίθανη η γραφή σου, Με πήγε από δω μ'εφερε από κει με χτύπησε κάτω με πεταξε στον αέρα ουαααου Εχεις φαντασία που λατρεύω. Κριμα που δεν μπορω να δω τις περισσοτερες φωτογραφιες σου. Οι 2 πρωτες η 4η και η τελευταια για καποιο λογο δε μου βγαινουν....κριμα. Δε πειραζει το κειμενο ειναι αυτο που λενε ολα τα λεφτα. Ποσο χαρηκα που σε γνωρισα. Καλη σου μερα και καλη Κυριακη για αυριο\nMartha 10 Νοεμβρίου 2012 - 6:37 μ.μ.\nΕίπα πως μ' αρέσει το λευκό, κι ασπρίσαν οι σελίδες μου. Τι έγινε ρε παιδιά και χαθήκαν οι φωτογραφίες; Σ' ευχαριστώ που με ειδοποίησες, Μαίρη μου, μου το'πε άλλη μια φίλη, κι όπως καταλαβαίνεις ζήτησα "τεχνική" βοήθεια γιατί εγώ με τα τεχνολογικά κουμπιά δεν κάνω καλή παρέα. Μόνο με τα κουμπιά φυστικοβούτυρου!Σε χαιρετώ!\nΜarion, 10 Νοεμβρίου 2012 - 5:30 μ.μ.\nMαλλον οι λευκές σελίδες θα πρέπει να σε σκιάζονται Μάρθα μου.\nΠολύ τρυφερή ανάρτηση.\nΤο μάθαμε το ''φ'' .. να περιμένουμε και άλλα γραμματάκια?\nΤα κουμπάκια Φανταστικά και εύκολα.\nMartha 10 Νοεμβρίου 2012 - 6:38 μ.μ.\nΛες να τις τρόμαξα τις σελίδες, Μάριον;\nΉ μου κάνουν χουνέρι τώρα και μου κρύψανε τις φωτογραφίες;\nkiki 11 Νοεμβρίου 2012 - 8:03 π.μ.\nΠολύ ωραία και η ανάρτηση και τα κουμπάκια!\nMartha 11 Νοεμβρίου 2012 - 10:41 π.μ.\nΕυχαριστώ, Κική μου, κι αν σού λείψουνε κουμπιά από κανένα παλτουδάκι, κόπιασε!


Όταν η Ευγενία ήτανε Σταύρος\n16.3.2009 - 11:05:03 PM\nΚοίταζα τις διαφημίσεις του Βήματος για τα CD του Ξαρχάκου που δίνει. Έχουν μια φωτογραφία του νεαρού Σταύρου Ξαρχάκου να διευθύνει ορχήστρα (μάλλον), με ύφος παθιασμένο και περισπούδαστο συνάμα. Με ορθάνοιχτο στόμα.\nΚαι σκέφτηκα ότι το φαινόμενο επαναλαμβάνεται. Θυμήθηκα ένα άλλο πρόσωπο που παρά το νεαρόν της ηλικίας του έχει διευθύνει ορχήστρα στο Πεκίνο, και ποζάρει περιπαθώς. Μπήκα στο σάιτ www.evgeniamanolides.com κι εκεί βρήκα ακριβώς την εικόνα που ήθελα για να κάνω την αντιστοιχία.\nΤο άλλο κοινό στοιχείο που έχουν αυτά τα δύο πρόσωπα, εκτός από το να κραδαίνουν μπατόν, είναι το φυσικόν τους κάλλος. Θεωρούνται ωραίοι από μεγάλη μερίδα συνανθρώπων μας. Και θυμήθηκα μια άλλη φωτογραφία του Ξαρχάκου, αυτή τη φορά από από τα Απομνημονεύματα του Ντίμηδος Κρίτσα, σε παλαιότερες, ανέμελες εποχές...\n«Ο ωραίος Σταύρος Ξαρχάκος με το φίλο του Ντίμη Κρίτσα φθάνοντας στη Μύκονο». Λεζάντα από το βιβλίο του Ντίμη Κρίτσα Ω! Τι ζωή!, Εκδόσεις Φερενίκη 2002.\nΌσο για την Ευγενία Μανωλίδου, αναρωτιέμαι αν στο μέλλον θα είναι αυτή Υπουργός Πολιτισμού και ο επικείμενος σύζυγός της Υπουργός Εξωτερικών ή αντιστρόφως...\nΚαι η εξομαλοποίηση;